चारमीनार - विकिपीडिया\n17°21′42″N 78°28′29″E / 17.36163°N 78.47467°E / 17.36163; 78.47467निर्देशांक: 17°21′42″N 78°28′29″E / 17.36163°N 78.47467°E / 17.36163; 78.47467\nराष्ट्रिय महत्व के इस्मारक, UNESCO Tentative List\nमीर मोमिन अस्तरवादी\n48.7 मीटर (160 फीट)\nग्रेनाइट, चूना पाथर, मोर्टार आ संगमरमर\nचारमीनार भारत के हैदराबाद नगर मे एगो परसिद्ध भवन बा। एकर निर्माण 1591 मे भइल आ सऊँसे बिस्व मे ई हैदराबाद के चिन्हासी के रूप मे आ भारत के कुछू बहुते जानल-मानल बिल्डिंग सभ में गिनल जाए वाली बिल्डिंग बा। लमसम 400 बरिस से एकरे ऊपरी तल्ला प महजिद बा आ इहाँ कए तरह के मेला तिहुआरो मनावल जाला। ई हैदराबाद के सभसे ढेर देखल घूमल जाए वाला पर्यटक आकर्षण भी हवे।\nचारमीनार मूसी नदी के पुरबी तीर पर बाटे आ एकरे लगे के इलाका भीड़भाड़ वाला बजार के इलाका हवे। एकरा पच्छिम ओर परसिद्ध लाड बजार बा जेकरा के चूड़ी बजार के नाँव से भी जानल जाला। एकरे दक्खिन-पच्छिम में मक्का महजिद बाटे।\nहैदराबाद के कुतुबशाही बंस के शासक मुहम्मद कुली क़ुतुब शाह एह इमारत के बनववलें। ई इतिहासी धरोहर हवे। भारतीय आर्कियोलॉजिकल सर्वे के लिस्ट में ई भवन दर्ज बा आ ई एगो संरक्षित इमारत हवे।\nनगीचे से डिटेल\nअंदर के हिस्सा\nदुसरे तल्ला पर महजिद\nचारमीनार के पैनोरमा व्यू\nपाकिस्तान के कराची में चारमीनार के नकल। एह चौराहा के चारमीनार चौरंगी कहल जाला।\n2007 में पाकिस्तान में रहे वाला हैदराबादी मुसलमान लोग कराची शहर के बहादुराबाद मोहल्ला में मेन चौक पर एह चारमीनार के एगो छोटहन नकल तइयार कइल। ई बिल्डिंग मूल चारमीनार के छोटहन आ कम सजावटी नकल हवे बाकी एगो बहुत सुघर बिल्डिंग हवे। एह चौराहा के चारमीनार चौरंगी कहल जाला। 2015 में छपल एगो रपट के मोताबिक ई यूके के एगो संस्था द्वारा जारी लिस्ट में दुनियाँ के छठवाँ सभसे खूबसूरत गोलचक्कर के रूप में चिन्हित कइल गइल रहल।\nपरसिद्ध चाकलेट बनावे वाली कंपनी लिंट (Lindt) के अडेलबर्ट बोशर एह बिल्डिंग के एगो छोट पैमाना पर मॉडल बनवलें जे 50 किलोग्राम चाकलेट से बनल रहे आ एकरा के बनावे में तीन दिन के समय लागल रहे। ई मॉडल हैदरबाद के वेस्टिन में 25 आ 26 सितंबर 2010 के नुमाइश खातिर रखल गइल रहे।\nचामीनार एक्सप्रेस भारतीय रेल के एगो रेलगाड़ी हवे जे एही बिल्डिंग के नाँव पर नाँव वाली गाड़ी हवे, ई हैदराबाद आ मद्रास (चेन्नई) के बीचा में चले ले।\nपुराना समय के हैदराबाद रियासत में चले वाला सिक्का आ रुपिया के नोट सभ पर भी चारमीनार के बिल्डिंग के चित्र छपल रहे जे सभ ओह समय में चलन में रहलें।\nई इमारत हैदराबाद शहर के पहिचान के दर्जा हासिल क चुकल बाटे आ तेलंगाना राज्य के भी। ई तेलंगाना राज्य के राजकीय निशान पर दर्ज कइल गइल बा जेह में ई काकतीय तोरण (वारंगल गेट) के बीचा में देखावल गइल हवे।\n↑ "Here sleeps the earliest urban planner". The Hindu. Retrieved 2019-06-23.\n↑ 22 Jun 2019 6:21 PM GMT (2016-04-05). "Remembering the man behind Charminar's architecture". Thehansindia.com. Retrieved 2019-06-23.\n↑ M. Rafique Zakaria, Charminar in Karachi, Dawn, 22 April 2007\n↑ "Karachi's Charminar Chowrangi featured in world's top roundabouts". The Express Tribune (in English). 22 अगस्त 2015. Retrieved5मार्च 2022.\n↑ "Exclusive: Telangana to have unique logo". India Today (in English). Retrieved 2018-07-30.\n↑ "Telangana State Emblem Looks Simple Yet Profound". The New Indian Express. Retrieved 2018-07-30.\n"https://bh.wikipedia.org/w/index.php?title=चारमीनार&oldid=711406" से लिहल गइल\nएह पन्ना पर आखिरी बेर संपादन5मार्च 2022 के 15:47 बजे भइल रहल।


प्रेमचंद रंगाशाला में जल्दिये रंगकर्म शुरु होखी – टटका खबर\nप्रेमचंद रंगाशाला में जल्दिये रंगकर्म शुरु होखी\nपिछला पचीस साल से पटना के प्रेमचन्द रंगशाला सीआरपी का कब्जा में रहुवे आ रंगकर्मी नाटक वगैरह खातिर दोसरा जगह के इस्तेमाल करत रहले. लाख विरोध का बादो सरकार के कान में कुछ पड़त ना रहुवे. अब बिहार सरकार प्रेमचंद रंगशाला के सीआरपी से खाली करवा के ओकरा मरम्मत आ सुधार में साढ़े तीन करोड़ रुपिया खर्च करके एह साल सांस्कृतिक गतिविधि लायक बना लिहल जाई. ई बाति उपमुख्यमंत्री सुशील मोदी कहले बाड़न. साथ ही राज्य के अउरिओ सांस्कृतिक आ खेलकूद केन्द्र के विकसित करावल जाई.


यूपी में लागू हो गइल बिजली के बढ़ल दर – टटका खबर\nआजु से यूपी में बिजली के दाम बढ़ा दिहल गइल बा. बिजली खातिर बनल नयका प्रावधान का चलते राज्यसरकार मजबूरी में ई फैसला लिहले बिया. शहरी इलाका में दाम छब्बीद फीसदी ले त गँवई इलाकन में दस फीसदी ले बढ़ावल गइल बा. राज्य में हर राजनीतिक गोल सरकार के एह फैसला के विरोध कइलसि बाकिर उहो लोग मने मने जानत बा कि सरकार का लगे कवनो दोसर राह नइखे.\nTags: बिजली दर


रमौलवाली में प्रतिभा सिंह गवली, अभिनयो करीहें – Anjoria\nरमौलवाली में प्रतिभा सिंह गवली, अभिनयो करीहें\nजून 2, 2010 प्रतिभा सिंह\nनया सवेरा इंटरटेनमेंट के भोजपुरी फ़िल्म रमौलवाली खातिर दू गो गाना के रिकार्डिंग १ जून के पटना के प्रियम डिजिटल साउण्ड स्टुडियो में प्रतिभा सिंह का आवाज में कइल गइल. संगीतकार सन्नी हउवें. फिल्म के गाना प्रतिभा सिंह का अलावे विनोद राठौड़, सर्वजीत सिंह, सावन सांवरे आ अमर आनंद गइहें लोग. गीतकार बीएन पटेल आ मिथिलेश सुमन हउवें. फिल्म के निर्देशक बाड़न संजीव टोनी जे एहसे पहिले हिन्दी फिल्म रस्मों की जंजीर आ भोजपुरी फिल्म बलमा बेदर्दी, लाल चुनरिया वाली वगैरह के निर्देशन कर चुकल बाड़न.\nबलिया के प्रतिभा सिंह आजुकाल्हु कोलकाता में रहेली आ गायन का स्टेज शो का साथ साथ फिल्मों में अभिनय कर रहल बाड़ी. भाई होखे त भरत नियन, बहिनो तोहरे खातिर वगैरह फिल्म उनका खाता में बाड़ी सं. कुछ फिल्मन खातिर ऊ गानो गवले बाड़ी. रमौलवाली फिल्म में प्रतिभा सिंह गायन का साथ अभिनयो करीहें. बाकी कलाकारन में विजय खरे, ललितेश झा वगैरह शामिल बाड़े. फिल्म के नायक-नायिका नेपाल के हवे लोग आ एकर शूटिंगो नेपाल का जनकपुर में होखी, जवन जुलाई में शुरू हो रहल बा.\nसंजीव टोनी नीतीश सरकार का उपलब्धियनो पर एगो वृत चित्र के निर्देशन कर रहल बाड़े. एह डाकुमेंटरी के नाम बदल दीहब बिहार रखाइल बा आ एकर मुहूरत 31 मई के पटना के रिपब्लिक होटल में करावल गइल. फिल्म 45 मिनट के होखी आ एहमें आठ गो गीत रही आ गीतने का माध्यम से नीतीश सरकार के उपलब्धियनके बखान कइल जाई. ई फिल्म 20 जून के रिलीज होखी. एह डाकुमेंटरी के निर्माण दास एंड संस फिल्म्स कर रहल बा.\n(स्रोत : प्रतिभा सिंह )


टटका खबर, 27 अप्रैल 2017, बियफे – टटका खबर\nचण्डीगढ़ हवाई अड्डा प पीएम मोदी के स्वागत करत हरियाणा के राज्यपाल प्रो कप्तान सिंह सोलंकी, पंजाब के राजायपाल वीपी सिंह बदनोर, आ हरियाणा के मुख्यमंत्री मनोहर लाल खट्टर\nशिमला में आजु प्रधानमंत्री नरेंद्र मोदी आम आदमी ला सस्ता हवाई यात्रा योजना ‘उड़ान’ (उड़े देश का आम नागरिक) के पहिलका फ्लाइट के झंडी देखाके रवाना कइलन आ एकरा साथही शुरु हो गइल देश के एक कोना के दोसरका कोने से हवाई यात्रा से जोड़े के काम.\nसुप्रीम कोर्ट एगो याचिका के सुनवाई क के आपन फैसला सुना दिहलसि कि केन्द्र सरकार जल्दी से जल्दी लोकपाल के बहाली क देव. सरकार के कहना रहल कि विपक्ष के कवनो नेता नइखे एह से ई बहाली नइखे हा पावत. अदालत एह बाति के नकार दिहलसि आ कहलसि कि सरकार लोकपाल के बहाली करो.\nओड़िशा तट स्थित अब्दुल कलाम द्वीप से देशे में बनल जमीन से हवा में मार करे वाली मध्यम दूरी के बैलिस्टिक मिसाइल के आजु सफल परीक्षण कइल गइल.\nजम्मू-कश्मीर के कुपवाडा जिला के पंजगाम में आजु सेना के चौकीबल शिविर पर आतंकवादियन के फिदायिन हमला से एगो अधिकारी आ दू गो जवान शहीद हो गइले. सात गो जवान घवाहिलो भइल बाड़ें. जबाबी कार्रवाई में दू गो आतंकी मार दीहल गइलें आ तिसरका के तलाश जारी बा.\nफिल्म अभिनेता आ पंजाब के गुरुदासपुर से भाजपा सांसद विनोद खन्ना के 70 बरीस का उमिर में आजु कैंसर का बीमारी का चलते निधन हो गइल. साँझ बेरा वर्ली के श्मशान घाट प उनुकर अंतिम संस्कार क दीहल गइल.\nवाराणसी में शांति बनवले राखे का मकसद से दू महीना खाति धारा-144 लगा दीहल गइल बा..28 अप्रैल से 24 जून का एह दौरान परशुराम जयंती अउर बुद्ध पूर्णिमा से जुड़ल कार्यक्रमन का अलावे कई गो परीक्षो होखे वाला बाड़ी सँ.\nसंतकबीरनगर जिला के बखिरा इलाका में मंझरिया पठान गाँव में विषाक्त खाना खइला का चलते एगो लइकी के मौत हो गइल. दू आदमी के इलाजो चलत बा. ई लोग बाजार से सूखल मछरी खरीद के ले आइल रहल आ ओकरे के बना के खइले रहुवे.\nलालू परिवार प हमला बोलत आजु फेर भाजपा नेता सुशील मोदी एगाो नया आरोप लगवलन कि मंत्री बनवावे खातिर लालू प्रसाद कांति सिंह से जमीन लिखवा लिहले रहलन.\nछपरा कचहरी टीसन का लगे बंधन बैंक के शाखा प हमला बोल के कुछ डकैत सवा पांच लाख रुपिया लूट के फरार हो गइले.\nमऊ के कोपागंज इलाका में एगो ट्रक से धक्का लगला का बाद साइकिल से जात इंदारा मझली पट्टी मनगही के एगो लइकी के मौत हो गइल.\nTags: ओड़िसा, छपरा, जम्मू कश्मीर, मऊ, मिसाइल परीक्षण, लालू प्रसाद .ादव, लोकपाल, वाराणसी, विनोद खन्ना, संतकबीरनगर, सस्ता हवाई उड़ान


बगड़ी- गउरइया संबाद – Anjoria\nअगस्त 19, 2018 आनन्द संधिदूत\nजब आँगन का बीच में डँड़वार\nआ खेत का बीच में सड़क निकललि\nत खेत क बगड़ी\nआँगन का गउरइया किहें आके कहलसि कि\nलऽ ए बहिनी\nतोहके त आराम हो गइल\nएक बखरी से दू बखरी हो गइल\nदूनो ओर दाना-दूनी, जूठ-कांठ गिरी\nआ तोहार बाल बच्चा मजे में रहिहन\nमरन त हमार बा\nखेत क जोत जेतने कम भइल जाता\nलिट्टी पर लासा ओतने बढ़ल जाता\nआगे भगवान मालिक बाड़न।\nगउरइया खरहरा धरती पर\nचोंच रगरत कहलसि\nकवन आराम भइल ए बहिनी\nअब सिरमिट कंकरीट के स्लैब ढराता\nएतना ऊँच पर कबूतर बटुराता\nहमनी के त कहीं रहबासे नइखे\nमूँड़ी ढँके भर, अण्डा सेवे भर\nछान्ह-छप्पर पास नइखे\nखेतवो का बस्ती भइले कौन फायदा भइल?\nकहीं लोहा बिकाता कहीं लक्कड़\nकहीं जहर धइल बा कहीं माहुर\nगांव के बाल गोपाल त शहर चलि गइलन\nअब गाँव में के बा\nजे जूठ गिराई दाना दूनी छिंटवाई,\nशहर सुरसा हो गइल\nआ गाँव बाँझ\nअब अइसन बेमारी, आवतिया कि हम चिरई-चुरगुन के\nपरिवार ना जाति के जाति साफ हो जाति बा\nअब सब अपना में लागल बा\nहमनी के चिन्ता करे वाला के बा?\nबगड़ी दूनो बखरी का डँड़वार पर धइल लिद्दी पर चपकल\nदूनो ओर तकलसि\nआ गउरइया से बोललि कि\nजब बीच खेत में सड़क\nआ बीच आँगन में डँड़वार पड़ल\nत जवना जानी का पइसा रहे ऊ खुस भइली कि चलऽ\nहँउजार से जीवन बाँचल\nअब सान्ती से दू कवर खाइल जाई\nहाड़ा का झोंझ से बरकल जाई\nजे टिटकउड़ी रहल\nदीन हीन रहल\nऊहो खुस भइल कि\nचलऽ डँड़वार पार के राजपाट देख के\nलइका त ना अहकिहन सऽ\nधरती चिराइल त सब खुस भइल ए बहिनी\nएगो हमरा छोड़ के\nहम जानत रहलीं कि खाली हमरे गोड़\nलिट्टी का लासा पर ना चपकी\nऊहो लोग चपके वाला बा\nजे धरती के बँटले बा\nसड़क ढरले बा\nडँड़वार जोड़ले बा।\nजे खुसहाल रहल ऊ सड़क का जरी\nहिस्सा लेके दोकान निकाले चाहल\nजे फटेहाल रहल\nऊहो गाँजा क बिहटी बम से बार के कहल कि, कवन\nसरवा सड़क का जरी हिस्सा लेही\nअभी बाप-दादा का लाठी-लउर के\nबँटवारा नइखे भइल।\nआ देखते देखत\nडँड़वार त अउर पोख्ता हो गइल\nबाकिर खेत का बीच के सड़क\nखून से लाल होके ओदरि गइलि।\nआ एही खून के झँखत\nबहेलिया के इन्तजार करत\nकि, लऽ ए बहिनी\nआंगन में डँड़वार पड़ले\nआ खेत का बीच से सड़क निकलले\nन तुहीं खुस भइलू न हम\nन डँड़वार डाल के खुसी चाहत देयाद\nसब लिट्टी का लासा में चपक गइल ।\nगउरइया डूबत सूरज के ताकत बोललि\nहमहूं ना रहब ए बहिनी\nखाल में भूसी भरल अजायब घर में लउकब\nडँड़वार पारल आँगन में ना!\nपदारथलाल की गली, वासलीगंज, मिर्जापुर (उ0प्र0)


एनडीए पर संकट के बदरी घेरलसि – टटका खबर\nएनडीए पर संकट के बदरी घेरलसि\nटीवी का सोझा से,7मार्च, अबहीं अबहीं खबर आइल शुरु भइल बा कि तेलुगू देशम गोल एनडीए से बाहर निकले के मन बना लिहले बावे.\nबतावल जात बा कि दू गो मंत्री आपन इस्तीफा अपना मुख्यमंत्री के सँउप चुकल बाड़ें आ एह लोग का साथही तेलुगू देशम के बीसो सांसदो आपन इस्तीफा सँउप चुकल बाडें.\nकुछ देर पहिलहीं वित्त मंत्री अरुण जेटली एह मामिला के सलटावे के आखिरी कोशिश करत कहले रहलन कि आंध्र प्रदेश के विशेष पैकेज दीहल जा रहल बा.\nबाकिर लागत बा कि चंद्र बाबू नायडू कुछ योजना बना के तय कर चुकल बाड़न कि एनडीए से बाहर निकले के बा. 2019 में होखे वाला लोकसभा चुनाव के मद्दे नजर भाजपा विरोधी गोलबन्दी के नेता पद के दौड़ शुरु हो गइल बा. आ सभे चाहत बा कि ओकर नाम पीछे मत छूट जाव. दोसरे हर गोल के डर लागत बा कि अगर भाजपा शून्य से दू तिहाई बहुमत ले चहुँप सकेले त हर गोल के वजूद खतरा में बा.\nमामिला गरम बा आ राति होखत होखत पता ना का का होखे जा रहल बा.\nTags: एनडीए, तेलुगू देशम


सोनिया आ राहुल के सलमान खान से सिखला के जरूरत – टटका खबर\nनेशनल हेराल्ड के हजारन करोड़ के संपति महज पाँच लाख रुपिया लगा के हड़प लेबे वाला सोनिया गाँधी आ राहुल गाँधी के चाहीं कि सलमान खान से सीखो लोग जे आजु तेरह बरीस के मुकदमा झेलत बरी हो गइलन. सलमान खान ना त एकरा ला राजनैतिक भा व्यावसायिक बदला लेबे के आरोप लगवलन ना देश में असहिष्णुता बढ़े के बात कहलन, ना अपना के मुसलमान बता के लोग के रहम जीते के कोशिश कइलन.\nसलमान खान अपना वकीलन के बदौलत अदालत से मनवा लिहलन कि फुटपाथ पर सूतल एगो बेकसूर के जान लेबे में उनकर हाथ ना रहुवे. हादसा के सबले बड़ गवाह आ सलमान के बाडीगार्ड रहल रविन्द्र पाटिल के बयान के हाई कोर्ट भरोसा जोग ना मनलसि. जान जाईं कि रविन्द्र पाटिल के बाद में बहुते मुफलिसी में दिन गुजारे के पड़ल आ उनकर मौतो हो गइल. हाई कोर्ट कहलसि कि प्रासिक्यूशन कवनो आरोप साबित ना करा पवलसि. जबकि निचला अदालत सलमान खान के दोषी मान के पाँच साल जेल के सजा सुनवले रहुवे.\nबाकिर सोनिया आ राहुल सीधे नंगई पर उतर गइल बा लोग आ अपना सांसदन का साथे देश के संसद के कामकाज रोक दिहले बा लोग. एह लोग के कहना बा कि कवनो अपराध ला सोनिया राहुल पर मुकदमा ना चले के चाहीं. एह लोग के अदालत में हाजिर होखे के बातो कहल कांग्रेसियन खातिर ईशनिंदा से कम नइखे आ ई लोग तब ले देश ना चले दी जबले सोनिया राहुल पर से मुकदमा उठा नइखे लीहल जात.\nTags: राहुल, सलमान खान, सोनिया


निर्माता से अभिनेता बनलन अनिल सम्राट – Anjoria\nमार्च 20, 2010 अनिल सम्राट, दरार, फिल्म, भोजपुरी\nपिछला साल २००९ में प्रतिज्ञा जइसन ब्लाक बस्टर फिल्म दे चुकल नौजवान निर्माता अनिल सम्राट अब खुद अभिनय पारी के शुरुआत कर दिहले बाड़न. अपने प्रोडक्शन कंपनी का बैनर में बने जा रहल भोजपुरी फिल्म दरार में ऊ नायक का तरह काम करीहें. फिल्म में अनिल सम्राट का साथे भोजपुरिया सुपर स्टार पवनो सिंह रहीहें. बिहार के आरा शहर के अनिल सम्राट एह फिल्म में संपूर्ण अभिनेता का तरह सामने आवे के ठान लिहले बाड़े आ एह चलते अभिनय के बारीकि का साथे साथ नृत्य, आ फाईटो पर पूरा समय दे रहल बाड़न.\nभोजपुरी सिनेमा में दे दऽ पिरिति


केने जात बा भोजपुरी गाना - डा उमेशजी ओझा - मैना: भोजपुरी साहित्य क उड़ान (Maina Bhojpuri Magazine)\nHome डा उमेशजी ओझा Lekh केने जात बा भोजपुरी गाना - डा उमेशजी ओझा\nकेने जात बा भोजपुरी गाना - डा उमेशजी ओझा\nपरस्तुत लेख में डा उमेशजी ओझा भोजपुरी फिलिम औरी संगीत के गानऽन के बारे में राय देले बानी। उँहा के लागत बा कि भोजपुरी गाना जेवना ओर जा रहल बा उ ठीक नईखे।\nआजू हमनी के देश में भोजपुरी बोलेवाल के संखेया कम नईखे. बहुत ही आसान आ हिंदी से मिलत जुलत मीठा भाषा बा. जेकरा चलते एह भाषा के दोसर भाषावाले लोगो आसानी से समझ जलऽन. बाकी आजू नचनिया बजनिया आ माईक चबा जाए वाला लोग भोजपुरी के हंसबरवाह बनऽल अपना वासना के टूड गडा रहल बाडन . एकरा पीछे कही ना कही हमनी के जिम्मेवार बानी जा. काहे कि आजू हर आदमी अईसन समस्या से जुझत बाडन कि जेकर उपाय ना त केकरो लगे बा आ ना ही आसान बा. पाहिले खाली प्रकृति के कहर के मुकाबाला करके पडत रहे. जईसे बाढ़, सुखा, बिमारी, जंगली जानवर के कहर, दोसरा देश के राजा के कहर समस्या पईदा करेवाला होत रहे. एकर मुकाबला कईल आसान ना रहे. आजू समाज तकनिकी, लोकतंत्र, कानून, संस्था के सहायता से एकरा मे से कईगो प विजय पा लिहल गईल बा. ओकरा बादो दोसर समस्या सामने आ जात बा. आजू बहुत बड़हन संख्या में व्यक्तिवाद, अहंकार, पईसा, छोट होत परिवार, प्रेम आ पेयार के अभाव, विवाद खड़ा कर रहल बा. आजू के लोग, घरन बढ़त विवाद के उपाए टीवी में खोजत बाडन. जेकर हल टीवियो के लगे नईखे. ओकर काम तऽ मुख रूप से प्रोडक्ट बेचऽल बा.\nटेलीविजन के बढ़िया जोरदार घुसपैठ त घरऽन में भईल. बाकिर अब बुझात बा कि ई बोलत आ नाचत बक्सा में फोटो आज के लोग के आख के अपना ओर खिचे खातिर ढेर नईखे. नीरस छपल शब्दन से तनी बढ़ी के बढ़िया त लागल, बाकी लोग अतना जल्दी एकरा से उकता जईहे एकर अंदाजा ना रहे. आ ना ही उनका रहे जे एकरा में अरबो, खरबो लागे के बनवले रहले. अब थोडेही दिन में टेलिविज़न के आपन नया अवतार ढूढे के पडऽत बा. ओकरा से अलग अईसन बुझात बा कि टेलीविजन देखनिहार के नस पड़े में असफल बा.\nटेलीविजन के कईगो चैनल में हंसी आ धर्म आ समाचार चैनल में अपराध देखावल जा रहल बा. टीवी कबहियो बिगाड़ने के कम नहीं करता था. बाकी अबही एकदम निम्न स्तर पर उतर गईल बा.\nरामायण, महाभारत , कौन बनेगा करोड़ पति, तक पहुच गईल ओकारा बाद रियल्टी सो, से होत कोमेडी तक. आज के कोमेडी आ रियल्टी सो में कवनो मुद्दा नईखे ना कवनो जानकारी. बस कसहू देखनिहार के गुद्गुदावल जबरन हंसावल भा उतेजित कईल बा. हमनी के देस में भी कोमेडी दुआर्थी से भरे लागल बा. दोसरा देस के देखा देखि रियल्टी सोओ में नग्नता, सेक्स के फुहड़पन भरल जा रहल बा.\nटेलीविजन होखे चाहे सिनेमा बस सब के एकही मकसद बा विज्ञापनदाता के खरीदार जुटावल. विडम्बना ई बा कि आज के लोग आपन जीवन से निराश हो चुकल बा आ खाली एक छन के हंसी आ उतेजना ढूढ़त बाडऽन. जेकरा के पकडे खातिर टेलीविजन आ सिनेमा लगातार कोशिश करऽत बा. जेकर बहुत असर पडऽल भोजपुरी गानऽन पऽ कि आजू भोजुपरी सिनेमा बानवे में फूहड़ता से भरल गाना भरल बाडेस. जानकर के मुताबिक भोजपुरी सिनेमा बनावे में ओकर फैनेन्सेर द्वारा फूहड़ गाना सिनेमा में डाले के दबाव बनवला प झट दे गाना तैयार हो जला आ सिनेमा में डलाइओजल. जेकर नतीजा बा कि आज फूहड़ गानन के श्रेणी में भोजपुरी के लोग देखऽत बाडन. आज बुझात नईखे कि भोजपुरी गाना आपन कवन रूप में जा रहल बा. जरुरत बा एकर अस्तित्व बचावे के. ना त दिन दूर नईखे जब भोजपुरी के लोग मजाकिया आ फुह्ड़तावाला गाना समझे लगिहे.


नील नदी - विकिपीडिया\nयुगांडा में नील नदी\nनील नदी के थाला के नक्शा\nमिस्र, सूडान, दक्खिन सूडान, इथियोपिया, युगांडा, कांगो, कीनिया, तंजानिया, रवांडा, बुरुंडी\nजिंजा, जुबा, खारतूम, काहिरा\n2,400 मी (7,900 फीट)\nताना झील, इथियोपिया\nनील डेल्टा, मिस्र\n30°10′N 31°09′E / 30.167°N 31.150°E / 30.167; 31.150निर्देशांक: 30°10′N 31°09′E / 30.167°N 31.150°E / 30.167; 31.150\n6,650 किमी (4,130 मील)[नोट 1]\nथाला के साइज\n3,349,000 किमी2 (1,293,000 वर्ग मील)\n2.8 किमी (1.7 मील)\n8–11 मी (26–36 फीट)\n2,633 m3/s (93,000 cu ft/s)\n530 m3/s (19,000 cu ft/s)\n7,620 m3/s (269,000 cu ft/s)\nनील डेल्टा, मिस्र, भूमध्य सागर\n1,584 m3/s (55,900 cu ft/s)\nनीली नील, अतबराह नदी (काली नील)\nनील नदी (अंगरेजी: Nile) अफिरका महादीप के आ दुनिया के एगो महत्वपूर्ण नदी हवे जेवन दक्खिन से उत्तर की ओर बहे ले। परंपरागत रूप से ई दुनिया के सभसे लमहर नदी मानल जाले हालाँकि, एह बात के बाद के रिसर्च में चुनौती दिहल गइल बा आ सलाह दिहल गइल बाटे की अमेजन नदी एकरा ले कुछ लमहर हो सके ले। नील नियर प्रमुख नदी अपना सालाना पानी के बहाव के मात्रा के हिसाब से कुछ सभसे छोट प्रमुख नदी में से आवे ले। लगभग 6,650 किमी (4,130 मील)[नोट 1] लमहर, एकर नदी थाला (ड्रेनेज बेसिन) कुल इगारह गो देसन में बिस्तार लिहले बाटे: तंजानिया, युगांडा, रवांडा, बुरुंडी, द डेमोक्रेटिक रिपब्लिक ऑफ़ दी कांगो, कीनिया, इथियोपिया, इरीट्रिया, दक्खिन सूडान, रिपब्लिक ऑफ़ सूडान, आ मिस्र। वास्तव में, नील नदी मिस्र, सूडान आ दक्खिनी सूडान खातिर प्राइमरी पानी के स्रोत हवे। एकरे अलावा, नील एगो महत्व वाली आर्थिक नदी हवे जे खेती आ मछरी पकड़े के उद्योग के सपोर्ट करे ले। मिस्र देस के "नील नदी के बरदान" (गिफ्ट ऑफ़ नाइल) कहल जाला आ एह नदी पर बनल अस्वान बंधा एगो बिस्व-परसिद्ध बान्ह हवे। नील नदी के डेल्टा तिकोन डेल्टा हवे आ एही के नाँव पर अइसन थलरूप सभ के डेल्टा नाँव पड़ल काहें कि यूनानी लिखाई में डेल्टा नाँव के अच्छर (Δ) तिकोना होखे ला।\nइहो देखल जाय: सफेद नील\nनील नदी के नदी थाला (ड्रेनेज बेसिन)\nविक्टोरिया झील से ले के भूमध्य सागर तक ले कुल 6,650 किमी (4,130 मील)[नोट 1] लंबाई वाली नील नदी दुनियाँ के सबसे लमहर नदी सब में गिनल जाले। एकर नदी थाला (ड्रेनेज बेसिन) कुल 3,254,555 वर्ग किलोमीटर (3.503174×1013 वर्ग फु) रकबा पर बिस्तार लिहले बाटे जे पूरा अफिरका महादीप के लगभग 10% हिस्सा बइठे ला। हालाँकि, अगर अउरी नदिन से तुलना कइल जाय तब नील नदी में पानी बहुत कम रहे ला (उदाहरण खातिर कांगो नदी के बस 5%)। नील नदी के बेसिन एगो जटिल बेसिन हवे, आ एकरा चलते, कौनों भी अस्थान पर एह में पानी के बहाव (डिस्चार्ज) कई चीजन पर निर्भर करे ला, मौसम, डाइवर्जन, बास्पीकरण आ इवैपोट्रांसपिरेशन आ जमीनभीतरी पानी के मात्रा पर।\nखारतूम से ऊपर (दक्खिन के ओर), नद्दी के सफेद नील के नाँव से जानल जाला, जबकि सकेत अरथ में खार्तूम से नो झील तक ले एह नाँव से जानल जाला। खारतूम में एह में नीली नील नदी आ के मिले ले। सफेद नील के उदगम भूमध्यरेखीय पूरबी अफ्रीका में होला जबकि नीली नील के उद्गम इथियोपिया से होखे ला। दुनों धारा पूर्बी अफिर्की रिफ्ट के पच्छिमी कगार से निकसे लीं।\n↑ 1.0 1.1 1.2 The length of the Nile is usually said to be about 6,650 किमी (4,130 मील), but reported values lie anywhere between 5,499 किमी (3,417 मील) and 7,088 किमी (4,404 मील). The measurements of many rivers' lengths are only approximations and may differ from each other because there are many factors that determine the calculated length ofariver, such as the position of the geographical source and the mouth, the scale of measurement, and the technique used to measure length .\n↑ 1.0 1.1 "Nile River". Encyclopædia Britannica. पुरालेखित से पुरालेखित 29 April 2015 के.\n↑ 2.0 2.1 2.2 Liu, Shaochuang; Lu, P; Liu, D; Jin, P; Wang, W (1 मार्च 2009). "Pinpointing the sources and measuring the lengths of the principal rivers of the world". Int. J. Digital Earth.2(1): 80–87. Bibcode:2009IJDE....2...80L. doi:10.1080/17538940902746082. S2CID 27548511.\n↑ Amazon Longer Than Nile River, Scientists Say Archived 15 August 2012वेबैक मशीन पर .\n↑ "How Long Is the Amazon River?". एन्साइक्लोपीडिया ब्रिटैनिका. पुरालेखित से पुरालेखित 24 December 2018 के. पहुँचतिथी 24 दिसंबर 2018.\n↑ Said, R (6 December 2012). The Geological Evolution of the River Nile. New York: Springer (2012 प्रकाशित). प. 4. ISBN 9781461258414. पहुँचतिथी May 23, 2021 – वाया गूगल.\n↑ "Where Does the Amazon River Begin?". National Geographic News. 15 February 2014. पुरालेखित से पुरालेखित 27 March 2019 के. पहुँचतिथी 25 December 2018.\n↑ Oloo, Adams (2007). "The Quest for Cooperation in the Nile Water Conflicts: A Case for Eritrea" (PDF). African Sociological Review. 11 (1). पुरालेखित (PDF) से पुरालेखित 27 September 2011 के. पहुँचतिथी 25 July 2011.\n↑ Elsanabary, Mohamed Helmy Mahmoud Moustafa (2012). Teleconnection, Modeling, Climate Anomalies Impact and Forecasting of Rainfall and Streamflow of the Upper Blue Nile River Basin (PhD thesis). कनाडा: यूनिवर्सिटी ऑफ़ अल्बर्टा. doi:10.7939/R3377641M. hdl:10402/era.28151.\n↑ "Why Is Egypt Called the Gift of the Nile?". WorldAtlas (English में). 28 जनवरी 2019. पहुँचतिथी 30 मार्च 2022.\n↑ "The Nile River". Nile Basin Initiative. 2011. पुरालेखित से पुरालेखित2September 2010 के. पहुँचतिथी 1 February 2011.\n↑ EarthTrends: The Environmental Information Portal Archived 27 May 2012वेबैक मशीन पर .\n↑ "Bridging the Gap in the Nile Waters Dispute". Crisis Group. 20 March 2019. पुरालेखित से पुरालेखित 18 April 2019 के. पहुँचतिथी6April 2019.\nविकिमीडिया कॉमंस पर संबंधित मीडिया Nile पर मौजूद बा।\nओपन स्ट्रीट मैप पर नील नदी से सम्बंधित भूगोलीय जानकारी मौजूद बाटे।\n"https://bh.wikipedia.org/w/index.php?title=नील_नदी&oldid=714613" से लिहल गइल\nअफिरका के नदी\nमिस्र के भूगोल\nएह पन्ना पर आखिरी बेर संपादन4अप्रैल 2022 के 02:10 बजे भइल रहल।


960 x 854 दोस्ताना बिल्ली के\nअपार्टमेंट जानवरों. काली बिल्ली के बच्चे. सौंदर्य - 960x854 मुफ्त डाउनलोड के लिए वॉलपेपर\nटैग: पालतू जानवर · दिल का संगीत · काली बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · बिल्ली चित्रों के साथ जन्म देती है · अंगीकरण · ख़ालिस बिल्ली के बच्चे · काली बिल्ली · मेन Coon स्वभाव · काली बिल्ली · वंडरफुल · अपार्टमेंट के लिए विचारों पालतू · काली बिल्ली के बच्चे · शराबी बिल्ली पृष्ठभूमि · उनके कानों पर टफ्ट्स के साथ बिल्लियों · हर्षित · तस्वीरें · 960 x 854 · 960*854 · 960x854 · वॉलपेपर · 960-854 · 960 * 854 · 960 - 854 · 960/854


बतकुच्चन – ९५ – Anjoria\nबतकुच्चन – ९५\nJan 25, 2013 बतकुच्चन\nसियन आ सिवान. सोचनी कि आजु के बतकुच्चन एही पर कर लीं. रउरा सोचब कि सियन आ सिवान में का संबंध? एगो कपड़ा के सिलाई, दोसर सीमा के अंत. एह दुनु में कवन रिश्ता हो सकेला? बाकि देखीं त दुनु में बहुते करीबी मिल जाई. कपड़ा के सियन टूटल आ देश के सिवान टूटल एके जस होला. सियन टूटल कपड़ा पहिरे लायक ना रहि जाव आ सिवान टूटल देश रहे लायक. कपड़ा के सियन टूटल त फेर से सियल जा सकेला, देश के सिवान टूटल त फेर से ओही सिवान के जमावल बहुते मुश्किल हो जाला. कपड़ा के सियन त पुरान भइला पर टूटही के बा बाकि देश के सिवान संगे ई मजबूर ना होले. ऊ जब टूटी त अपना कमजोरी से. भितरघात से. दुश्मन का हमला से.\nबाहर के दुश्मन आ पड़ोस के दुश्मन दू तरह के होलें. पड़ोस के दुश्मन का बारे में एगो कहाउत चलत आइल बा कि, सिरवां के मुद्दई नव पुरखा के हान. नजदीक के दुश्मन कई पुश्त ले नुकसान चहुँपावेला. आ अगर ओह पड़ोस के दुश्मन के घर के भेदी के सहारा मिल जाव त फेर का पूछे के बा. एक त काली अपने गोर ओपर से लिहली कमरी ओढ़. पुरखा पुरनिया एही से कहि गइल रहलें कि घर के भेदी लंका ढाहे. दूश्मन से निबटल आसान होला घर का भेदी से निबटल मुश्किल. काहे कि ऊ राउर हर गुण अवगुण से परिचित बा, राउर हर कमजोरी से वाकिफ. जानत बा कि कवन जगहा चोट कइला पर रउरा के आसानी से मारल जा सकेला. अइसनका घर के भेदी पड़ोस के दुश्मन ला वइसने सौगात होलें जइसन बिलाई खातिर सूखल मछरी. एगो कहाउत एहू पर बा कि, सिरौना तर सुँगठी बिलाई आँखे नीन? सिरहाना तर सूखल मछरी पड़ल होखे त भला बिलाई का आँखे नीन कइसे आ पाई. ऊ त झपटबे करी आ भकोसला का बादे सूत पाई.\nहाल फिलहाल के हालात कुछ अइसने हो गइल बा. पड़ोस के दुश्मन कई बेर पिटा चुकल बा बाकि अपना आदत से मजबूर कुछ ना कुछ शैतानी करत रहला से बाज ना आवे. एह पर एगो कहाउत याद आवत बा कि, सिंह से सरबर करे सियारा, एक थपड़ में दाँत चियारा. सियार सिंह से बरोबरी करे चलल बाकिर एके झाँपड़ बढ़िया से पड़ल त सगरी हेंकड़ी निकल गइल आ दाँत चियार दिहलें. बाकिर कइल जाव त का? आपन धियवा नीमन रहीत त बिरान पारीत गारी? आपन बिटियवा, आपन कर्म ठीक रहीत त दोसरा के का बेंवत जे गरिया के चलि जाइत. हालांकि लड़ाई के मैदान दुश्मन के सुभीता से ना होखे के चाहीं. लड़ाई के समय आ जगहा दुनु अपना फायदा का हिसाब से तय करे के चाहीं. ई ना कि दुश्मन ललकारे आ रउरा ठाँव कुठाँव देखले बिना कूद पड़ीं ओकरा से लड़े. दुश्मन से निबटे से पहिले इहो सोचे के चाहीं कि ऊ चाहत का बा, ओकर मकसद का बा? अइसन त ना कि, एक त बाँड़ अपने जइहें, नौ हाथ के पगहो ले जइहें. दोसरे कहीं अइसन त ना कि चाल केहू तिसर चलत बा आ हमनी का दोसरा से निबटल चाहत बानी. कहल गइल बा कि, सिधरी चाल चलसु बरारी पर बीते. तालाब पोखरा में सिधरी, एक तरह के छोट मछरी, जब कूद फान करे ली सँ त आदमी के पता लाग जाला कि एहिजा मछरी बाड़ी सँ आ जब जाल फेंकाला त सिधरिया त निकल जाली सँ बरारी फँस जाली सँ. आ चलत चलत फेरू याद आ गइल सियन के, जाल डाले से पहिले इहो देख लिहल जरूरी होला कि ओकर सियन त नइखे टूटल?\nहिंदू आतंकवाद आ कि कांग्रेस के छद्म सेक्युलरवाद


टटका खबर : बियफे, 23 जुलाई 2015 (अबेर) – टटका खबर\nविपक्ष के जिद्द आ सरकार के अपना रुख पर बनल रहला का चलते संसद में बियफहुं का दिने कवनो काम काज ना हो सकल. उनकर ई जिद्द बा कि सुषमा के इस्तीफा बिना संसद ना चले देब आ सरकार के कहना बा कि चाहे कुछ हो जाव सुषमा इस्तीफा ना दीहें. आखिर केहु के जिद्द का चलते कवनो निर्दोष के बलि काहे लीहल जाव.\nभाजपा के सांसद आ मुख्य सचेतक बियफे का दिने सोनिया के दामाद राबर्ट वाड्रा का खिलाफ विशेषाधिकार हनन प्रस्ताव ले आवे के नोटिस दिहलन त कांग्रेसी सांसद अउरी भड़क गइलन. एह लोग के कवनो चरचा मंजूर नइखे संसद में. बस उहे होखे जवन ई लोग कहे भलहीं जनता एह लोग के बियाबान में भेजे के फैसला दिहलसि पिछला चुनाव में. 44 पर आ गिरल कांग्रेस अगर अबहियों ना चेतल त एकरा चारो गो लोग खोजल मु्श्किल हो जाई कान्ह लगावे खातिर.\nसबसे मजा के बात ई बा कि ई लोग बहाना खोज खोज के भाजपा के मंत्रियन आ मुख्यमंत्रियन के इस्तीफा चाहत बा बाकिर अपना गोल के मुख्यमंत्रियन के भठियरपन साफे उजागर होखला का बादो कहत बा कि भाजपा पलटवार करत बिया. पता ना ई लोग कइसे सोच लिहल कि भाजपा चुपचाप एह लोग के वार झेलत रही आ दामाद जी के मामिला सामने ना ले आई. ऊ त तबले गनीमत बा जबले भाजपा सीधे सोनिया पर वार करे से हिचकिचात बिया आ नेशनल हेराल्ड वाला धोखाधड़ी के मामिला सामने नइखे ले आवत बहस करावे खातिर. हालांकि आजु इशारे इशारा में सोनिया पर वार कइए दिहलसि.\nहिमाचल प्रदेश में बियफे दुपहरिया में एगो बस सरसरी का लगे कुल्‍लू-मनिकरण राजमार्ग पर पार्वती नदी में गिर गइल जवना से ओह पर सवार कम से कम नौ गो पर्यटकन के जान चल गइल आ 21 जने घवाहिल हो गइलें. ई लोग पंजाब के रहुवे आ मणिकरण जात रहुवे.\nयौन उत्पीड़न के आरोप झेलत डॉक्‍टर आर के पचौरी के बियफे का दिने टेरी के महानिदेशक पद से हटा दीहल गइल आ उनुका जगहा डॉक्‍टर अजय माथुर के बहाली के फैसला ले लिहलसि संगठन के संचालन परिषद. अजय माथुर अबहीं ब्‍यूरो ऑफ एनर्जी एफिशिएंसी के महानिदेशक बाड़न.\nमुंबई बम धमाकन के दोषी आ दाऊद इब्राहिम के सिपहसालार याकूब मेमन के फांसी पर लटकावे के फैसला का खिलाफ खुलेआम मुस्लिम राजनीति करे वाला एमआईएम के अध्‍यक्ष असदउद्दीन ओवैसी आरोप लगवले बाड़न कि मेमन के फाँसी ओकरा मुसलमान होखे का चलते दीहल जा रहल बा. ओवैसी के कहना बा कि अगर फाँसी पर चढ़ावे के बा त राजीव गाँधी के हत्यारन के फाँसी पर काहे नइखे चढ़ावल जात. वइसे एह हत्यारा मेमन का पक्ष में कवनो कोरकसर नइखे छोड़ल जात कवनो तरह से फाँसी के टरकावे ला.\nसोनिया गांधी से झाड़ सुनला का अगिलके दिने कांग्रेसी नेता शशि थरूर के प्रधानमंत्री नरेंद्र मोदी का तरफ से जोरदार शाबासी मिलल बा. पीएम मोदी कहले बाड़न कि थरूर अइसन आदमी हउवें जे सही समय सही जगहा पर सही बात कहेलें. शशि थरुर पिछला दिने इंगलैंड के ऑक्सफोर्ड विश्वविद्यालय में ब्रिटिश सरकार से भारत के हरजाना देबे के माँग कइले रहन काहे कि भारत पर शासन का दौरान ब्रिटिश सरकार भारत के लूट के आपन खजाना भरत रहुवे.\nबदजुबानी आ बदतमीजी के सरदार केजरीवाल के कहना बा कि दिल्ली के उपराज्यपाल नजीब जंग प्रधानमंत्री नरेंद्र मोदी के इशारा पर काम करत बाड़न. केजरीवाल के नाराजगी एह बात पर बा कि संविदान का दायरा में काम करे वाला जंग केजरीवाल के अराजक फैसलन में साथ नइखन देत.\nनाइजीरिया के गोम्बे में दू गो बस स्टैंडन पर बम फोड़ के 29 लोग के जान ले लिहले बाड़न सँ बोको हराम के इस्लामी आतंकी.\nप्रधानमंत्री नरेन्द्र मोदी के पटना यात्रा का दिनहीं ऑल इंडिया प्री-मेडिकल टेस्टो के तारीख बा एहसे सगरी मजिस्ट्रेटन के कहल गइल बा कि परीक्षार्थियन के कवनो दिक्कत ना होखे के चाहीं केन्द्र पर चहुँपे में. विद्यार्थीओ लोग से कहल गइल बा कि दिक्कत होखला पर मजिस्ट्रेट के एह बात के जानकारी देस.\nजदयू के पुरान नेता आ राज्यसभा सांसद रहल साबिर अली फेरू भाजपा में शामिल हो गइल बाड़न. पिछला बेर जब भाजपा में आइल रहलन त मुख्तार अब्बास नकवी का विरोध का बाद फेरू हटा दिहल गइल रहलन. साबिर अली भाजपा में शामिल होखे का बाद कहलन कि भाजपा के बरियार बनावे खातिर हर संभव काम करीहें.\nबिहार विधानसभा चुनाव में बँवारा गोलन के गठबन्हन का तरफ से सगरी 247 सीट पर चुनाव लड़े के फैसला भइल बा. इहो कहल गइल बा कि बँवारा गठबन्हन साधु यादव के गोल से कवनो रिश्ता ना राखी.\nआरा सिविल कोर्ट बम विस्फोट मामिला में गिरफ्तार जदयू विधायक सुनील पांडेय के जमानत अर्जी बियफे का दिेन आरा के मुख्य न्यायिक दंडाधिकारी खारिज कर दिहलन.\nसिवान जीरादेई रेल खंड पर चकरा अखिनिया गांव का नियरा एगो बेफाटक क्रासिंग पर हटिया से गोरखपुर जात मौर्य एक्सप्रेस से एगो वाहन के धक्का लाग गइल जवना से ओह पर सवार एगो मेहरारू आ ड्राइवर के मौत ठाँवे पर हो गइल.\nबक्सर जिला के नयका भोजपुर गांव में बियफे का दिने गैंगवार में एगो अपराधी के गोली मारके मुआ दीहल गइल.\nदिवाली का समय से लखनऊ आ दिल्ली के बीच शताब्दी एक्सप्रेस रेलगाड़ी चलावल जाए के जानकारी रेलवे बोर्ड के चीफ ऑपरेटिंग मैनेजर संजीव गर्ग दिहले बाड़न. ई रेलगाड़ी सबेर लखनऊ से रवाना होखी आ शाहजहांपुर, बरेली, रामपुर आ मुरादाबाद होखत दिल्ली जाई.\nकरोड़ो लोग के भाषा भोजपुरी में खबर देबे वाला एह अकेला वेबसाइट के देखे वाला लोग से निहोरा बा कि अधिका से अधिका लोग के एह टटका खबर का बारे में जानकारी देके भोजपुरी के आगा बढ़ावे में आपन सहयोग देसु.


‘कालिया’ के फस्ट लुक तहलका मचवलसि | Anjoria's Weblog\n‘कालिया’ के फस्ट लुक तहलका मचवलसि\nशिवराम यादव निर्देशित हैदर काजमी आ अक्षरा सिंह अभिनीत फिल्म ‘कालिया’ के फस्ट लुक भोजपुरी सिनेमा वर्ल्ड में हड़कंप मचा दिहले बा. एसीसी डिजिटल प्रा॰लि॰ के फिल्म ‘कालिया’ का फस्ट लुक ट्रेड मैग्जीनन का कवर पर छपल जवना में हथकड़ी लागल ‘कालिया’ अलगे अंदाज में लउकत बा. एह फर्स्ट लुक ला हैदर काजमी अपना डिजाइनर अशोक मेहता आ गोपाल मेहता अउर निर्देशक शिवराम यादव का साथे कांसेप्ट बनवलन.\nभोजपुरी सिनेमा में अइसन पहिला बेर भइल जब तीन दिन ले मंहग लाईट आ सेट पर एह फर्स्ट लुक के शूट कइल गइल जेहसे लोग के लागे कि ‘कालिया’ का ह. हैदर काजमी आ अक्षरा सिंह पर फिल्मावल एह फोटो दलित शोषित समाज के एगो झलक मिलत बा. फेर प्रचारक शशिकांत सिंह आ रंजन सिन्हा का साथे मिलके योजना बनल कि एह फर्स्ट लुक के कब जारी करे क बा. आ अब जब ‘कालिया’ के फर्स्ट लुक लोग का सोझा बा सभे एह लुक के खूब पसंद करत बा.\nफिल्म ‘कालिया’ के निर्माण ‘रंगबाज’ जइसन हिट फिल्म देबे वाली कंपनी एस.सी. डिजिटल प्रा. लि. कइले बिया. कलाकारन में हैदर काज़मी, अक्षरा सिंह, सी.पी. भट्ट, राकेश यादव, सुमित बनर्जी, पूजा यादव, कृष्ण मुरारी, शैलेश सिंह राणा, सुषमा सिन्हा, निलोफर, राम मिश्रा, अलीशा, विपिन सिंह, बालेश्वर सिंह आ अनिल यादव बाड़े. संवाद मनोज पांडे, एक्शन रियाज सुल्तान, गीत अरविंद तिवारी, संगीत अग्नेश, कैमरा मनीष के. जैन, को-प्रोड्यूसर मशर्रफ अहमद, एसोसिएट प्रोड्यूसर ए.एच. काजमी, ध्वनिमुद्रण सलीम खान आ कला निर्देशक आशीष कोलटे.\n(शशिकांत, रंजन, अरुण के ब्रेकिंग मैक्स मीडिया के रपट)


सागर अंजाना के ‘आखिर कब जागोगे’ – Anjoria\nसागर अंजाना के ‘आखिर कब जागोगे’\nबहुमुखी प्रतिभा के धनी सागर अंजाना लेखक के संगे संग कलाकारो हउवव. बतौर कलाकार सागर अंजाना बहुते फिलिम कइले बाड़न बाकिर उनुका अपना आवे वाली भोजुपरी फिल्म ‘आखिर कब जागोगे’ से ढेरहन उम्मीद बा. निर्माता डा. आर. के. निषाद आ निर्देशक अनिल लहरी के एह फिलिम में सागर अंजाना मुख्यमंत्री के किरदार करत बाड़न जवन भठियरपन में डूबल बा.\nफिलिम का बारे में बतावत सागर अंजाना कहलें कि ‘आखिर कब जागोगे’ में भठियरपन, भ्रष्टाचार, पर तमाचा मारल बा आ एगो बरोबरी के समाज बनावे के नींव डालल गइल बा. एह फिलिम से नवोदित कलाकार सुजीत कपूर भोजपुरी सिनेमा में डेग धरत बाड़े. सागर अंजाना के कहना बा कि फिलिम में सुजीत बहुते बढ़िया काम कइले बाड़न. एगो सुपर स्टार बने के सगरी गुण सुजीत कपूर में बा.\nसागर अंजाना एह फिल्म से पहिले सुपरहिट टेलीफिल्म ‘निरहुआ का तेरहीं’ में आपन लाजवाब अभिनय देखा चुकल बाड़े. दिलीप जायसवाल के फिल्म ‘नौटंकी’ में वकील के किरदारो में दर्शक उनुका के पसंद कइलें. लेखक आ कलाकार बने से पहिलले सागर अंजाना बॉलीवुड में अपना कैरियर के शुरुआत सहायक निर्देशक के रूप में कइले रहलें आ अबहियो तमन्ना बा कि जब मौका मिली त कवनो फिलिमके निर्देशन जरूर करीहें.\nबाबा विश्वनाथ के दरबार में विक्रांत अंजना अउर रवि\nमनोज तिवारी बनलन परशुराम


Amitabh bachchan And Jaya Bachchan interesting facts of Wedding in Bhojpuri - Bhojpuri: जया के साथे छुट्टी मनावे खातिर अमिताभ के करे के पड़ल बियाह, हरिवंशराय बच्चन के रहे जिद्द – News18 हिंदी\nBhojpuri: जया के साथे छुट्टी मनावे खातिर अमिताभ के करे के पड़ल बियाह, हरिवंशराय बच्चन के रहे जिद्द\nफिल्मी दुनिया जादू के नगरी ह, इहाँ जादू होला. एक पल में केहू जीरो से हीरो बनेला अउरी केहू अर्श से फर्श पर भहरा जाला. इहाँ प्यार कइल गुड्डा गुड़ियन के खेल नइखे बाकिर दिल इहाँ खिलौना लेखां बा, जेके मन करेला उ खेलेला अउरी जब मन करेला तूर देला. बाकिर कुछ प्रेम कथा ई सब बाधा बन्धन के दरकिनार करत आपन अंजाम तक पहुँचेला, फिल्मी प्रेम के सुग्गा उहे कथा रउआ लोग के सुनवेला.\nLast Updated : November 16, 2021, 17:19 IST


रवि किशन बनले रेडियो मिर्ची भोजपुरी के ब्रांड अम्बेसडर – Anjoria\nरवि किशन बनले रेडियो मिर्ची भोजपुरी के ब्रांड अम्बेसडर\nभोजपुरिया फिलिमन के सदाबहार अभिनेता रविकिशन के “रेडियो मिर्ची भोजपुरी” आपन ब्राण्ड अम्बेसडर बनवले बा. एफएम बैण्ड रेडियो के ई चैनल ९८.३ एफ.एम पर प्रसारित होखी जवना के श्रोता अपना मोबाइलो पर नाम मात्र के शुल्क अदा कर के चौबीसो घंटा सुन सकीहें. ह बियफे का दिने रविकिशन रेडियो मिर्ची भोजपुरी के शुभारंभो कइले जवन कि रेडियो मिर्ची का मुख्यालय में आयोजित भइल.\nरवि किशन के कहना बा कि भोजपुरी टीवी चैनल जइसे दर्शकन के आपन दिवाना बनवले बा ओही तरह रेडियो मिर्ची भोजपुरीओ श्रोता लोग के भरपूर मनोरंजन करी. शुरुआत में त मोबाइल पर सुने के सुविधा खाली भारते में दिहल जाई बाकिर इन्तजाम कइल जा रहल बा कि दुनिया भर के लोग अपना मोबाइल पर एह सुविधा के लाभ उठा पावसु.\nएहिजा एह बात के जिक्र कइल जा सकेला कि रवि किशन के लोकप्रियता देखत अराइज, डाबर समेत दू दर्जन कंपनी उनुका के आपन ब्रांश अंबेसडर बनवले बाड़ी स आ हिन्दी क्षेत्र में उनुका के अपना ब्रांड के प्रमोशन खातिर नेवतत रहेली सँ.\nPrevious Post: बाप बेटी आमने सामने\nNext Post: औलाद के प्रदर्शन पहली जुलाई से


टटका खबर (सोमार,9जनवरी 2012) – टटका खबर\n( नौ जनवरी के जयपुर में प्रवासी सम्मेलन में “ग्लोबल इण्डियन ईन्कलूसिव ग्रोथ” पर बोलत गुजरात के मुख्यमंत्री नरेन्द्र मोदी. प्रवासी भारतीय सम्मेलन के आजु समापन हो गइल.)\nकमला परसाद बिसेसर जे बिहार के बक्सर में चांदी के मुकुट समेत बहुते उपहार दिहल जाई. कमला के पूर्वज बक्सर के भेलुपूर गाँव से त्रिनिडाड गइल रहले.\nआजु पटना कॉलेज के डेढ़ सउवाँ स्थापना दिवस पर बोलत मुख्यमंत्री नीतीश कुमार कहलन कि एह कॉलेज के पुरनका गौरव वापिस ले आवल जाई आ एकरा खातिर सभकर सहभाग जरूरी बा. कहलन कि सरकार एकरा के उच्च शिक्षा के उत्कृष्ट केन्द्र बनावल चाहत बिया.\nराज्य के महादलित परिवारन का बीच आजु से रेडियो बाँटे के काम शुरू हो गइल. सरकार हर महादलित परिवार के एक एक गो रेडियो बाँटे वाला बिया जवना पर ऊ लोग आपन मनोरंजन कर सकी आ देश दुनिया के खबर सुन सकी. चूंकि एके बेर में अतना रेडियो के आपूर्ति संभव नइखे एहसे एह काम में छह महीना ले लाग सकेला.\nसिवान जिला के महाराजगंज में सड़क दुर्घटना में एगो छात्रा अर्पणा कुमारी के मौत हो गइल जबकि सारण के सैदपुरो में एहो लड़की ट्रक से कचरा के मर गइल.\nबोधगया में होखत कालचक्र पूजा में शामिल हो के नीतीश कुमार महाबोधि मंदिर के गर्भगृह में जा के पूजा अर्चना कइलन आ बौद्ध धर्मगुरू दलाई लामा से आशीर्वाद लिहलन.\nबलिया आ देवरिया में चुनावी सभा करत राहुल गाँधी मुलायम पर आरोप लगवलन कि सपा मुसलमानन के बरगलावे पर लागल बिया. कहलन कि मुलायम पर भरोसा ना कइल जा सके जे अपना फायदा खातिर कल्याणो सिंह से दोस्ती कर लिहलन. कहलन कि रउरा सभे बाकी पार्टियन के बाइस साल दिहनी. एक बेर फेर से कांग्रेस के पाँच साल दे के देखीं.\nभाजपा राज्य में दस दिन के परिवर्तन पदयात्रा के शुरूआत मंगल दस जनवरी से करे वाली बिया.\nएगो टीवी चैनल से इंटरव्यू में अमर सिंह कहलन कि भीख माँग लीहे बाकिर मुलायम के साथ ना दीहें. कहलन कि संप्रग के सरकार उहे बचवलन जब वामपंथी दल आपन समर्थन वापिस ले लिहले रहुवे.\nसोमार का दिने लाखो लोग संगम में डुबकी लगावल आ एकरा साथ ही माघ मेला के शुरूआत हो गइल.\nसपा के महासचिव रामआसरे यादव कहलन कि जरूरत पड़ला पर कांग्रेस के चाहीं कि उनुका पार्टी के सरकार बनावे खातिर मदद देव काहे कि सपा केन्द्र में मदद देत बिया.\nउत्तर प्रदेश में पहिला चरण वाला मतदान अब तीन मार्च के करावल जाई.\nलालू प्रसाद यूपी विधानसभा चुनाव में राजद के राजनीतिक औकात नापल चाहत बाड़न जवना खातिर ऊ प्रदेश इकाई से नाम मँगले बाड़न जिनका के चुनाव लड़वावल जा सके.\nभाजपा उत्तर प्रदेश विधानसभा चुनाव खातिर निर्वाचन आयोग के जवन स्टार प्रचारकन के सूची दिहले बिया तवना में प्रधानमंत्री रहल अटल बिहारी वाजपेयी आ गुजरात के मुख्यमंत्री नरेंद्रो मोदी के नाम शामिल बा.\nप्रवासियन से झारखंड के विकास के सहभागी बने के निहोरा कइले मुख्यमंत्री अर्जुन मुण्डा. केन्द्रीय दूरसंचार राज्य मंत्री सचिन पायलट कहले कि देश के विकास आ टटका प्रौद्योगिकी से संचार सुविधा बढ़ावे खातिर प्रवासी के भागीदारी चाहीं. नरेन्द्र मोदी एह मौका पर केन्द्र सरकार पर तीर चलवले आ कहले कि केन्द्र के बेरुखी का बावजूद गुजरात अपना बलबूते विकास कइले बा. बिहार सरकार का तरफ से उद्योग मंत्री रेणु कुशवाहा प्रवासियन के बतवली कि बिहार में उद्योग लगावे के अब बढ़िया माहौल बन गइल बा आ प्रवासियन के बिहार में अधिका से अधिका पूंजी लगावे के चाहीं.\nमंगल का दिने माली के राष्ट्रपति अमादू तुमानी तूरे तीन दिन के भारत यात्रा पर आवत बाड़े. उनुकर गर्मजोशी भरल स्वागत करी भारत.\nप्रवासी सम्मेलन का मौका पर लगावल विकास प्रदर्शनी अबही दू दिन अउर खुलल रही.\nएह साल के लघु प्रवासी सम्मेलन दुबई में करावल जाई, कहले प्रवासी भारतीय मामिला के मंत्री व्यालार रवि.\nराष्ट्रपति प्रतिभा पाटिल 14 गो प्रवासी भारतीयन के सम्मानित कइली. कवनो प्रवासी के दिहल जाये वाला ई सबले बड़का सम्मान ह. आजु जिन लोगन के सम्मानित कइल गइल ओहमें त्रिनिडाड अउर टोबैगो के प्रधानमंत्री कमला प्रसाद बिसेसर, बहरीन के पी.वी. राधाकृष्ण पिल्लई, कम्बोडिया के सच्चिदानंद सहाय, कोट डी आइवरी के दीपक नारायणदास शिवदसानी, जर्मनी के विक्टर शहीद स्मेटासेक, इंडोरामा कारपोरेशन के अध्यक्ष प्रकाश लोहिया, मोजाम्बिक के जोस परायंकेन, ओमान के किरन नवीनचंद्र अशर, कतर के हसन अब्दुलकरीम चोगुले, सिंगापुर के एस. आर. नाथन, दक्खिन अफ्रीका के खुर्शीद नोशीर गिनवाला रुस्तमजी, उक्रेन के राजेश कुमार सरैया, अमेरिका के सुरेंद्र कुमार कौशिक आ अमेरिके के कल्पलता कुम्मामुरी गुंटूपल्ली के नाम शामिल बा. एह सम्मेलन में उनसठ देशन से आइल दू हजार से बेसी प्रतिनिधि शामिल भइले.\nदेश में सबले कम दुर्घटना दर खातिर आंध्र प्रदेश राज्य परिवहन निगम के पहिला आ राजस्थान राज्य पथ परिवहन निगम के दुसरका ‘सड़क सुरक्षा अवार्ड’ दिहल गइल.\nदेश के पहिला गौवंश अभयारण्य शाजापुर जिला में बनावल जाई जहवाँ गौवंश आजाद आ सुरक्षित रूप से विचर सकीहे.\nभाजपा नेता अरुण जेटली सोमार का दिने कहलन कि तृणमूल कांग्रेस से मिलत धमकी का चलते कांग्रेस होखे जात विधानसभा चुनाव पर टकटकी लगवले बिया आ सपा णा बसपा पर ओकर नजर आ उमेद दुनु टिकल बा.\nआरएसएस के प्रवक्ता रहल आ केन्द्रीय कार्यकारी मंडल के सदस्य राममाधव कहले बाड़न कि अब साबित हो गइल बा कि 10 जनपथ जिन्नावादी अलगाववाद के केंद्र बन गइल बा.\nतृणमूल फेरू पूछलसि कि कांग्रेस बतावे कि ऊ केकरा साथे बिया. तृणमूल कांग्रेस के निर्लज्ज तक कह दिहलसि.\nदारुल उलूम देवबंद केन्द्र सरकार से कहलसि कि सलमान रुश्दी के भारत दौरा खातिर वीजा मत दिहल जाव काहे कि ऊ मुसलमानन के भावना के ठेस मरले बाड़े.\nसीबीआई सोमार का दिने दिल्ली उच्च न्यायालय से कहलसि अगर कलमाडी के जमानत दे दिहलजात बा त ऊ गवाहन के धमका सकेले.\nमप्र में भाजपा सरकार का खिलाफ5लाख कांग्रेसी गिरफ्तारी दिहले.\nराकांपा आजु साफ कइलसि कि ऊ कांग्रेस के कवनो अल्टीमेटम नइखे दिहले. बस अतने कहलसि कि मुंबई नगरपालिका के चुनाव खातिर सीट के समझौता जल्दी से कर लेव.\nजामिया मिलिया इस्लामिया के छात्र संघ चुनाव करवावे खातिर दायर याचिका आजु याचिका करे वाला वापिस ले लिहलन.\nभोपाल में जूटल देश के अनेके राज्यन के वित्त मंत्री केन्द्र सरकार से पेशा कर तय करे के अधिकार मँगले. अबही एह काम खातिर संसद में प्रस्ताव ले आवे के पड़ेला.\nप्रवासी भारतीय सम्मेलन के आजु सोमार का दिने जयपुर में समापन कर दिहल गइल. समापन भाषण राष्ट्रपति प्रतिभा पाटिल दिहली. ओहसे पहिले एगो गोष्ठी में बोलत गुजरात के मुख्यमंत्री नरेन्द्र मोदी कहलन कि केन्द्र गैर कांग्रेसी राज्य सरकारन का साथे सौतेला व्यवहार करेले आ ई राज्य अपने बलबूता आपन विकास करत बाड़े.\nरालेगण सिद्धि के सरपंच राकांपा का टिकट पर जिला परिषद के अगिला चुनाव लड़ीहें आ एह बाति खातिर अन्ना हजारे के मंजूरी मिल गइल बा.\nभाजपा नेता कलराज मिश्र राहुल गाँधी से पूछले बाड़न कि ऊ बतावसु कि एफडीआई ले आवे खातिर विदेशी कंपनियन से कवन महाडील भइल बा.\nसुखराम के सुप्रीम कोर्ट से सोलह जनवरी ले अंतरिम जमानत मिल गइल.\nमधु कोड़ा के 1200 करोड़ रुपिया के आयकर नोटिस मिलल बा जवना का खिलाफ ऊ अदालत में जाये के बाति करत बाड़न. भठियरपन का आरोप में मधुकोड़ा साल 2009 से जेले में बाड़न.\nप्रतिष्ठित मेडिकल कॉलेज दिल्ली के एम्स के परीक्षा में नाजायज तरीका से सफलता दिआवे वाला एगो गिरोह के भंडाफोड़ भइल बा आ पाँच जने के एह मामिला में गिरफ्तार कर लिहल गइल बा.\nओडिशा में बर्ड फ्लू खातिर चेतावनी जारी भइल बा.\nशुक से बिना बिजली के समय गुजारत काश्मीर में आजु सोमार का दिने कुछ इलाका में बिजली आपूर्ति बहाल हो गइल बा.\nकई दिन से बंद श्रीनगर-जम्मू राजमार्ग अब एक तरफ से खोल दिहल गइल आ घाटी में सामान के आपूर्ति भेजल शुरू हो गइल बा.\nसुप्रीम कोर्ट कहलसि कि आरुषि हत्याकांड मामिला में4फरवरी ले जमानत पर रहीहें राजेश तलवार.\nगोवा में कांग्रेस-राकांपा गठबन्हन के एलान एह हफ्ता हो जाये के उमेद.\nचौंसठ साल के भाजपा नेता सुकुमारन नाम्बियार के दिल के दौरा पड़ला से अतवार का दिने निधन हो गइल.\nभारत-चीन का बीच सीमा बातचीत अगिला हफ्ता चीन में होखे वाला बा जवना खातिर एगो प्रतिनिधि के चीन वीजा ना दिहलसि तबो भारत आपन टीम भेजलसि.\nआसिफ जरदारी के अदालत से नोटिस से बचावे खातिर एगो याचिका दाखिल कइल गइल बा कि ई नोटिस गैर कानूनी बा आ राष्ट्रपति के खिलाफ जाँच करे के अधिकार संसद का लगे बा.\nईरान के एगो अदालत ने सीआईए के एगो ‘जासूस’ आमिर हेकमाती के मौत के सजा सुना दिहलसि.\nमलेशिया में विपक्ष के नेता आ देश के उप प्रधानमंत्री रहल अनवर इब्राहिम के यौन दुराचार का मामिला में बरी कर दिहल गइल. एह फैसला का तुरते बाद अदालत का नियरा तीन गो बम फाटल जवना में कम से कम दू लोग घवाहिल हो गइल.\nमेक्सिको के समाचार पत्र ‘ला उल्टीमा पालाब्रा’ के एगो संवाददाता के कुछ बंदूधारी गोली मारके हत्या कर दिहले.\nअगिला 10 साल में देश में 100 होटल खोलीहें अमेरिका के होटल व्यापारी संत चटवाल.\nटाटा स्टील के एनडीटीवी प्रोफिट बिजनेस लीडरशिप पुरस्कार से सम्मानित कइल गइल.\nसैमसंग इंडिया के प्रबंध निदेशक बनलन बी.डी. पार्क.\nसोमार का दिने शेयर बाजार में गिरावट रहल आ सेंसेक्स 34 अंक नीचे गिर के बंद भइल.\n3जी रोमिंग पर टीडीसैट के सुनवाई 17 जनवरी ले टार दिहल गइल.\nमद्रास परमाणु ऊर्जा स्टेशन के दुसरकी इकाई फेर शुरू हो गइल. पिछला हफ्ता एकरा के मरम्मत खातिर बंद कर दिहल रहे.\nरिलायंस मीडियावर्क्‍स के इमेज प्रोसेसिंग तकनीक के ऑस्कर पुरस्कार दिहल जाई.\nअभिनेता आ फिल्मकार फरहान अख्तर सोमार का दिने 38 साल के हो गइले. एह मौका पर उनुका के अनेके लोग शुभकामना दिहल. पिछला साल 2011 में ऊ ‘जिंदगी ना मिलेगी दोबारा’ आ ‘डॉन2: द किंग इज बैक’ जइसन हिट फिलिम दिहले.\nटीवी अभिनेता आ निर्माता जे.डी. मजीठिया रिएलिटी शो ‘सर्वाइवर इंडिया’ में खुला आसमान का नीचे भूख अउर मुश्किलात के सामना करत बाड़न, कहलन कि भारत के लोग जोखिम उठावे के तईयार ना होखे एही से अइसन शो बहुते कम लउकेला.\nअभिनेता कुणाल खेमू ओह खबरन के खारिज कर दिहले जवना में कहल जात बा कि ऊ अभिनेत्री सोहा अली खान से बिआह करे जात बाड़न.\nभारत के हॉकी टीम के कप्तान रहल परगट सिंह जलंधर कैंट से विधानसभा चुनाव शिरोमणि अकाली दल के उम्मीदवार का तरह लड़ीहे.\nएकदिना आ बीसबीसा क्रिकेट टीम पन्द्रह जनवरी के चुनल जाई.\nविश्व क्रिकेट के सबले सफल हरफनमौला खिलाड़ी दक्खिन अफ्रीका के जैक्स कैलिस अपना टीम खातिर साल 2015 विश्व कप में खेलल चाहत बाड़े.\nबिग बैश लीग में मेलबर्न स्टार्स टीम होबार्ट हरिकेंस के 19 रन से हरा दिहलसि.\nसौरभ गांगुली भारतीय क्रिकेट टीम से कहलन कि ऊ लोग दबाव से बहरी निकले आ मैच पर ध्यान लगावे.\nसिडनी इंटरनेशनल टेनिस में भारत के सानिया मिर्जा आ इटली के रोब्रेटा विंसी के जोटी पहिले दौर में हार गइल.\nपाकिस्तानी क्रिकेटन वसीम अकरम कहलन कि डर बा कि भारत अबकी आस्ट्रेलिया दौरा पर शून्य चार से हारे जात बावे.


मिथिला टॉकिज दू गो फिलिम शुरू कइलसि – Anjoria\nMarch 17, 2012 Editor मनोरंजन 2\nभोजपुरी फिल्म निर्माण कंपनी मिथिला टॉकिज पिछला दिने आपन दू गो फिलिम लांच कइलसि. मिथिला टाकीज एहसे पहिले सुपरहिट ‘गुंडईराज’ आ जल्दिये रिलीज होखे जात फिल्म ‘डकैत’ के निर्माण कर चुकल बिया. नयकी फिलिमन के नाम हवे ‘‘गुमराह’’ आ ‘‘कुर्बानी’’. पिछला दिने एह दुनु फिलिमन के शूरूआत जीप ट्रैक स्टूडियो में कइल गइल.\nनिर्माता मनोज कुमार चौधरी के एह दुनु फिलिमन में भोजपुरी जुबली स्टार दिनेश लाल यादव ‘‘निरहुआ’’ मुख्य नायक के भूमिका में बाड़न. ‘‘गुमराह’’ के निर्देशन मशहूर निर्देशक बाली करीहें आ एहमें निरहुआ का साथे अंजना सिंह आ प्रतिभा पाण्डे रहीहें. ‘‘कुर्बानी’’ के निर्देशन करीहें अनेके बड़हन हिन्दी फिलिमन में पार्थो घोष के सहायक निर्देशक रहल राजू. कुर्बानी के लेखक हउवें मनोज टाईगर. दुनु के संगीतकार बाड़े राजेश- रजनीश.\n‘गुमराह’ मई में आ ‘कुर्बानी’ अक्टूबर में फ्लोर पर जाई.\nसीमा सिंह के ‘धड़केला तोहरे नावे करेजवा’\nHello every one and Mithila Talkies mera name Arivay Tiwari ‘Anshu’ hai aur mai pese se ek engineer lekin mai ek safal actor banana chahata hu maine bahut sare stage performence v kiye hai kuchh act classes v kiye hai agar aapke pas koi good opportunity hai to please mere email id tirwari@gmail.com per msg dijiye plz…plz…sir/mam


मोनिका सिंह बत्रा के ‘सईंया अरब गईले ना’ – Anjoria\nमोनिका सिंह बत्रा के ‘सईंया अरब गईले ना’\nभोजपुरी वर्ल्ड के नयकी सनसनी मोनिका सिंह बत्रा एह घरी गरमागरम लिट्टी बनल बाड़ी जिनका के सभे अपना फिल्म में राखल चाहत बा. एक तरफ उनुकर फिलिम ‘एलान बा’ यूपी आ बिहार में सफलता के नया नया रिकार्ड बनावत बा त एगो अउर फिल्म ‘सईंया अरब गईले ना’ फ्लोर पर बावे. मोनिका सिंह फिल्म ‘कसम तिरंगा के’ साईन कइले बाड़ी आ अनेके बड़हन निर्माता मोनिका के अपना फिलिम खातिर साईन करे ला बेताब बाड़े.\n‘सईंया अरब गईले ना’ के निर्माता अजीत श्रीवास्तव आ निर्देशक यशवंत सिंह ‘यश’ हउवे. एह फिल्म में मोनिका के जोड़ी अभिनेता विक्रांत सिंह का साथ बनावल गइल बा. सहयोगी कलाकारन में संजय पाण्डेय, अयाज खान, आ आयटम डांसर सीमा सिंह बाड़ी. लेखक हउवे शंकर सैदपुरी आ संगीतकार गुणवंत सेन. एकर कहानी तिकोनोया प्रेम के हवे.\nमोनिका सिंह बत्रा भोजपुरी फिल्म ‘कसम तिरंगा के’ में मुख्य नायिका बाड़ी आ एक्शनो करीहें. एकर निर्माता हई रन्जू सिन्हा आ निर्देशक हउवें राजीव कुमार. अबही नायक के नाम के एलान नइखे भइल. एनएसडी से आइल एह देहरादूनी बाला के मार्शलो आर्ट के प्रशिक्षण मिलल बा.\nकाजल निषाद पर हमला\nनिरहुआ आ पवन सिंह के खून पसीना काम आइल\n2 thoughts on “मोनिका सिंह बत्रा के ‘सईंया अरब गईले ना’”\nAkaash कहते हैं:\nमई 16, 2012 को 2:50 पूर्वाह्न पर\nineh kon kaam dega , kuch acting nahi aathi inko\nमई 16, 2012 को 2:49 पूर्वाह्न पर\nye movie banne se pehle hi baadh ho gayi.


दिनेश यादव के लोग अब भोजपुरी के रोहित शेट्टी कहे लागल बा – Anjoria\nदिनेश यादव के लोग अब भोजपुरी के रोहित शेट्टी कहे लागल बा\nदिवानगी हद से के सफलता का बाद लोग अब दिनेश यादव के भोजपुरी के रोहित शेट्टी माने लागल बा. दिनेश यादव का फिलिमन में रउरा फेमिली कामेडीओ देखब आ एक्शनो परफेक्ट जगह पर होखी. इनका फिलिमन के संगीत त करेजा छू लेला. इनका फिलिमन के कहानिओ अलग तरह के नयापन लिहले होला. पटकथा पर दिनेश यादव के पकड़ देखले बनेला. पत्रकारिता से निर्देशन करे उतरल दिनेश यादव अपना कलाकारन के को बाईंड स्क्रीप्ट देबेले.\nहर साले दिनेश यादव के जब कवनो नया फिलिम आवेले त दिल दिमाग छाप लेले. पिछला साल राकेश मिश्रा के अपना फिलिम ‘प्रेम दिवानी’ से लंच कइले रहन दिनेश. फिलिम पिछला साल के सबले बड़ हिट हो गइल रहे. दिनेश एहुसे पहिले ‘धड़के तोहरे नावे करेजवा’ आ ‘कसम वर्दी के’ जइसन कामयाब फिलिम दे चुकल बाड़न. इनकर हालिया रिलीज फिलिम ‘दीवानगी हद से’ त लोगो के दिवाना बनाके रख दिहले बा. फिलिम के कहानिओ खुद दिनेश के लिखल ह,\n(शशिकांत सिंह, रंजन सिन्हा)\nPrevious Post: विराज भट्ट आ रिंकू घोष फेरू एक साथे\nNext Post: भोजपुरी सिनेमा देखावे वाला सगरी सिनेमाघर में चलत बा संजय पांडे के कवनो ना कवनो फिलिम


Problems start surfacing on CAT website – टटका खबर\nProblems start surfacing on CAT website\nIt was claimed by the organisers that the online CAT examination will be free from problems as it faced last year. But, yesterday the CAT information website failed to resolve on many browsers as it had malware on the webpage. The problem was solved soon when it came to the knowledge of the organisers. It is said that the malwares were uploaded unwittingly with some pages.\nYou are always advised to use latest browsers, other than Internet Explorer, like Mozilla, Firefox, Chrome etc to avoid unknowingly going to such sites which carry malwares or harmful software programs and may infect your computers too.\nकैट परीक्षा का बारे में जानकारी देबे वाली अधिकृत वेबसाइट पर काल्हु कुछ नुकसानदेह साफ्टवेयर भेंटइला का चलते कुछ लोग ओहिजा ना जा पावल काहे कि सुरक्षित ब्राउजर ओह साइट के खुले ना दिहली स आ जाये वाला लोगन के सावधान कइली स कि ओहिजा मालवेयर, नुकसानी साफ्टवेयर, बावे. बाद में ओह माल वेयर के हटा लिहल गइल बा बाकिर तबो कुछ समय बादे सुरक्षित ब्राउजर, जइसे कि मोजिला, फायरफाक्स, गूगल क्रोम वगैरह ओकरा के खुले दीहें.\nपिछला साल कैट के आनलाइन परीक्षा का दौरान जम के गड़बड़ी आ परेशानी भइल रहे. आयोजकन के दावा रहुवे कि एह साल वइसनका समस्या ना आवे दिहल जाई. बाकिर शुरुआते में जवन संकेत मिलत बा ऊ परीक्षार्थियन का मन में संदेह त पैदा करिये दिहले बा. संजोग से जवन साइट पर ई मालवेयर बा ऊ सामान्य जानकारी वाली साइट हवे आ ओहिजा कवनो महत्ववाली दस्तावेज ना जमा होखे. रजिस्ट्रेशन वाली साइट सुरक्षित बा आ उमेद कइल जा सकेला कि आनलाइन परीक्षो वाला साइट परेशानी मुक्त रही.\nTerrorists strike on Shia procession in Pakistan killing more than 30\nSeven sent to 10 years imprisonment inaBhagalpur riots case


सभ्य समाज के समर्पण के भाषा ह भोजपुरी – Anjoria\nअगस्त 3, 2014 फूहड़पन, भोजपुरी गायिका, ममता राउत, सुर संग्राम\nजेकर आत्मा संगीत के रस के सराबोर होखेला उ मनुष्य भगवान के अतिप्रिय होखेला. एही से संगीत में शुद्वता आ शास्त्रीयता के महत्व होखेला. स्वर के उपासना, रियाज, से नाद ब्रह्म के आराधना क के अंतर्मन में गहराई तक उतरल संगीत के मुख्य लक्ष्य होखेला. संगीत के उत्पति वेद से मानल गइल बा. जवन स्वर रस के सृष्टि करे ओकरे के संगीत कहल जाला.\nभोजपुरी संस्कृति आ भोजपुरी संगीत दुनिया में आपन एगो अलगे महत्व रखेला. भोजपुरी लोकसंगीत के सागर दुनिया के कवनो लोक संस्कृति से कम मीठ नइखे. आज कुछ लोगन का चलते भोजपुरी संगीत के रस जरूर फीका पड़ गइल बा. लेकिन, कुछ लोग अइसनो बा जे भोजपुरी के संगीत में फेरू से मिठापन भरे के कोशिश क रहल बा. बिहार आ झारखंड़ के माटी में खेलत-कूदत-गाावत एगो साधारण परिवार में जनमल अपना भारत के बेटी ममता राउत के बहुत कमही भोजपुरिहा ना जानत होखीहें. ‘सुर संग्राम’ के उप विजेता आ ‘भारत की शान-2’ के विजेता ममता राउत हमेशा कामयाबी हासिल करत बाड़ी. ‘बिहार सम्मान’, ‘पूर्वांचल संगीत सम्मान‘, भारत की शान में लगातार तीन सप्ताह ले ‘बेस्ट परफार्मर आफॅ द डे’ , ‘राजीव गाँधी एक्सलेंट अवार्ड’ आ पुरस्कार के कमी नइखे ममता के झोली में. बचपन से संगीत में रूचि राखे वाली ममता आजु भोजपुरी आ हिन्दी संगीत के सेवा खातिर अपना के उबिछ दिहले बाड़ी. कइसे झारखंड के लोक गीत गावत-गावत ममता अचानक भोजपुरी गुनगुनावे लगली? भोजपुरी से केतना स्नेह बा? भोजपुरी संगीत में बढ़त फूहड़पन से केतना नाखुश आ खुश बाड़ी? भोजपुरी खातिर का करे वाला बाड़ी? हिन्दी संगीत में केतना सहभागी बाड़ी ? आज हम ममता राउत जी से समय लेेले बानी एही सब बात पे चर्चा करे खातिर.\nममता जी, भोजपुरी गायन के ओर रूझान कइसे भइल ? रउआ त रांची में पलाइल-पोसाइल बानी.\nअमृतांशु जी, हम रांची में जरूर पलाइल-पोसाइल बानी. रांची हमार जन्मस्थल आ कर्मस्थलो हउए. हमार शिक्षा-दीक्षो स्व0 गुरू अंजना विश्वास जी के देख रेख में रांचीए में भइल. हम झारखंड के लोकगीत गावत रहीं. धीरे-धीरे भोजपुरी लोक गीतन के ओर झुकाव बढ़े लागल. असल में हमार पैतृक घर पूर्वी चंपारण जिला के मोतिहारी में बा. हमार बाप-दादा के घर मोतिहारी में आजुओ बा. त भोजपुरी भाषा खून में रहले रहे. हम भोजपुरी सी॰ डी॰ सुन-सुन के भोजपुरी गावे के रियाज करे लगलीं.\nराउर पहिला भोजपुरी एलबम के का नाम रहे आ राउर केतना एलबम बाजार में बा?\nहमार पहिला एलबम देवी गीत पे आइल रहे. एलबम के नाम रहे ‘बनके देखऽ तु माई के दिवाना’. एह एलबम के एगो गीत में बाँझिन के दुःख-दरद के कहानी बा. बाँझिन देवी से गोेहार करत कहतिया कि ‘माई तू त माई हऊ, हमरो के माई बना दऽ’. गाना के बोल रहे – ‘बबुआ के बिना ए माई सुन लागे ई अँगनवा’. अबहीं ले दस-पन्द्रह गो एलबम में गवले बानी.\nभोजपुरी फिलिम में ब्रेक कइसे मिलल ? राउर पहिला भोजपुरी फिलिम के नाम का रहे ?\nसुर संग्राम में उप विजेता भइला के बाद भोजपुरी फिलिमन ला ऑफर आवे लागल. पहिला भोजपुरी फिलिम के नाम रहे ‘पियवा बड़ी सतावेला’. गाना के बोल रहे – ‘झाडू-पोछा करब नाहीं मांजब बरतनवा’.\nभारत के शान-2 के विजेता बनल रउरा खातिर केतना महत्वपूर्ण रहे ?\n‘भारत के शान’ जीतल हमरा खातिर बहुते खास रहल. ई हिन्दी शो रहे जबकि हमार पहिचान भोजपुरी गायिका के रहुवे. से भोजपुरी क्षेत्र से उठि के हिन्दी में संघर्ष कइल, मुकाम पावल हमरा खातिर चुनौती जस रहे. तबहिओ हम हिम्मत ना हार के शो में भाग लिहलीं. सभके देखावे खातिर कि हमहूं हिन्दी गा सकीलां. शो में चर्चित संगीतकार लोगन के साथे समय बितावे आ आपन प्रतिभा देखावे के मौका मिलल. एकर र्श्रेय हम अपना परिवार आ गुरूजन लोगन के देहब.\nहिन्दीओ फिलिम में गावे के मौका मिलल होई ?\nहिन्दी सिनेमा में गावे के ऑफर आवत बा. मुम्बई मिरर में एगो गीत गवले बानी. गीत के बोल बा – ‘आला रे आला रे’. एकरा अलावे अबहीं आउर तीन-चार गो हिन्दी सिनेमा में हमार गावल गाना रउरा सभे के बहुत जल्दिये सुने के मिली.\nभोजपुरी सिनेमा के अपार सफलता दिआवे खातिर आजुकाल्हु फूहड़ गीतन के सहारा लिहल जाता. राउर का कहना बा एह पर ? रउआ कहां ले सहमत बानी ?\nहम इहे मानी ला कि हमार भोजपुरी बहुत मीठ भाषा हियऽ. कुछ लोग भोजपुरी धिन का साथे दुअर्थी शब्द जोड़ के फूहड़ गाना तइयार करत बा. एहसे हम सहमत नइखीं. फूहड़पन आ फूहड़ गीत-संगीत से हम कोसो दूर रहे के कोशिश करेनी. आजुकाल्हु भोजपुरी सिनेमा आ एलबम में फूहड़पन के जवन फैशन चलल बा उ भोजपुरी के मिठास में जहर घोर देले बा. सिनेमा हिट करवावे खातिर लोग फूहड़पन के सहारा लेत बा. भोजपुरी के दायरा एगो खास वर्ग ले सिमट के रह गइल बा. जवन भोजपुरी संस्कृति खातिर घातक बा.\nरउरो लगे त अइसन गीत गावे के ऑफर आवत होर्ह ?\nहमारा साथे केतना बेर अइसन भइल बा. हमरो लगे लोग आवेला अइसन गीत गवावे खातिर. संगीतकार-गीतकार आ निर्देशक लोग जब गीत लेके आवेला त सबसे पहिले हम ओह गीत के देखी लां, तब फैसला करीलां. गीत के शब्दन से कवनो आपति होखेला त हम साफ मना कर दिहिलां. लोग कहेला ठीक बा तू ना गइबू त दोसर केहू गाई. ठीक बा कवनो बात नइखे जे गावे ओकरे से गवावे के चाहीं. सवाल बा कि केहू त शुरू करो फूहड़पन के खिलाफ आवाज उठावे के. हमहुं चाहिला कि कुछ अइसन काम करीं कि दुनिया के संदेश पहुँचे कि भोजपुरी फूहड़पन के आइना ना, सभ्य समाज के समर्पण के भाषा के नाम हउए.\nआजुकाल्हु के पढ़ल आ प्रबुद्व वर्ग के लोग भोजपुरी से कन्नी काट रहल बा. काहे ?\nराउर बात एकदम सही बा. अब हमनी के कुछ अइसन काम करे जा रहल बानी जा, जवना से लोगन के मालूम चली कि असली भोजपुरी का हउए. भोजपुरी के ना जानेवाला लोगो भोजपुरी संस्कुति के जाने-समझे के कोशिश करी. आशा बा लोग हमनी के काम के सराहना करिहें.\nभोजपुरी से रउरा केतना लगाव बा ?\nइहो कवनो पूछे वाला बात बा ? भोजपुरी से हम बहुत प्रेम करीलां. भोजपुरी के हम अपना करेजा से निकाल नइखीं सकत. भोजपुरी में जीहींला, भोजपुरी में सोंचींला, भोजपुरिये के खाइला रोटी. भोजपुरी में रोइला, भोजपुरी में हँसीला , भोजपुरिये में गाइला, उमरिया बा छोटी.\nआम जनता खातिर राउर का संदेश बा ?\nअबहीं देश में जवन बहिनन साथे दुष्कर्म हो रहल बा उ निंदनीय बा. हम सभे से इहे कहल चाहत बानी कि बेटी के जनम लेवे से पहिले केहू मत मारो. भ्रूण हत्या मत करीं सभे. आज लड़िकिन साथे जवन अत्याचार हो रहल बा, सभ केहू के आपन लड़िका लोगन के समझावे के चाहीं कि लड़की के मान सम्मान देव. जइसे माई दुर्गा, माई लक्ष्मी, माई सरस्वती के देवी के रूप में पूजा होखेला ओही नजर से लड़िकिनो के देखे के चाहीं. तबहीं देश तरक्की के ओर आगे बढ़ी. बस, एही शुभ संदेश संगे सभ केहू के जय भोजपुरी. जय भारत.\nसुरसंग्राम विजेता रहल मोहन राठौर दोसर बिआह करे का फेर में.\n13 thoughts on “सभ्य समाज के समर्पण के भाषा ह भोजपुरी”\nअगस्त 7, 2014 को 7:15 अपराह्न पर\nबहुत सुन्दर ममता जी । बहुत नेक विचार बा। रउरा सभे के फैसला से भोजपुरी एक दिन जरूर सभ्य समाज के भाषा बनी। बहुत- बहुत धन्यवाद।\nअगस्त 10, 2014 को 1:10 पूर्वाह्न पर\nका मतलब ? रउरा बात के मतलब निकलत बा कि भोजपुरी सभ्य समाज के भासा ना ह आ एक दिन अइसन हो सकेला. भाई साहब, भोजपुरी भोजपुरी समाज के भासा ह आ जइसे समाज मे हर तरह के लोग होला से भोजपुरिओ मे हर तरह के सामग्री मिलेला. भोजपुरी में ‘सभ्य’ समाज ला बहुते साहित्य आ गवनई मौजूद बा. दुर्भाग्य से हमनी का बढ़िया के बढ़ावा दिहल छोड़ खरबका का पीछे लाठी लिहले दउड़त बानी जा. एहसे लागेला कि भोजपुरी में जवन बा तवन फूहड़े बा. ई अइसन कहे आ मानेवाला लोग के अज्ञानता छोड़ कुछ दोसर ना ह.\nआ अगर दही खटाइओ गइल बा त अपना दही के खट्टा ना कहल जाव. खट्टा दही के इस्तेमाल कढ़ी बनावे में बढ़िया से होला.\nवइसे हम रउरा सभे के बात प कवनो टीका ना कइल चाहीं बाकिर दुर्भाग्य से भोजपुरी में सहज बहस के गुंजाइश ना बन पावे. सभ्य समाज हमेशा असहमति जतावे का अधिकार से सहमत होला. आ तबहिए बात आगा बढ़ेला आ तब समुद्र मंथन से अमृतो निकल सकेला आ जहरो. कुछ लोग के मजबूरन शिव बने के पड़ेला जे ओह जहर के अपना गरदन में रोक सको.\nचाहत बानी किअधिका से अधिका लोग भोजपुरिका पर चरचा करसु.\nRavikant Dubey कहते हैं:\nअगस्त 5, 2014 को 9:04 अपराह्न पर\nMamtaji….Sabse pehle LALTAIN jaisa gana ko NAHI GAUNGI bolne ka himmat rakho.Us LALTAIN wala paisa se ghar chalta hai.Aap nahi gayengi to aur koi ga dega…isi daar se aksar artist is type ke gane ga dete hai.\nMamta Raut कहते हैं:\nअगस्त 6, 2014 को 2:23 पूर्वाह्न पर\nRavikant Dubey Ji, Sabse pehle main aapko ye batana chahungi ki jab hum singers gaane record kar rahe hote hain to ye pata hi nahi hota ki Us gaane ki shooting kis tarah ki jayegi. Dusra ye ki Aapki baaton ka jawaab maine pehle hi diya hai ki agar gaana pasand nahi aata to kripya use mat kharidiye ya dekhne mat jaiye. Tabhi aise gaane Flop ho jayenge aur fir kabhi banenge hi nahi. Lekin agar gaana hit hota hai tab to Producers aise gaane aur banayenge hi. Fir bhi main puri koshish karti hoon aur aage bhi karungi ki gaane ka lyrics saaf-suthra ho.\nअगस्त 5, 2014 को 8:21 अपराह्न पर\nप्रतिक्रिया देवे खातिर धन्यवाद ममता जी।\nअगस्त 6, 2014 को 2:13 पूर्वाह्न पर


हाथरस : बंटी बबली के जोड़ी आ गिरोहन के रुपिया – टटका खबर\nअपराध उत्तर प्रदेश देश-दुनिया राजनीति\nOct 4, 2020 चालबाज, देश विरोधी गिरोह, बंटी-बबली\nजबसे यूपी का हाथरस में देश विरोधी गिरोहन के एगो मौका लउकल बा तबसे देश विरोधी गिरोह पूरा ताकत झोंक दिहले बाड़ें एह मामला पर आग लगावे खातिर.\nबाकिर देश आ खास क के यूपी के लोग एह देश विरोधी-अपराधी-मजहबी साजिश के बढ़िया से जान ले लें बाड़ें जवना चलते ईहो साजिश तार-तार होखे जा रहल बा.\nसोशल मीडिया पर आम चरचा बा कि जबसे योगी सरकार माफिया गिरोहन पर आपन अंकुशा कसल शुरु कइले बिया तबसे ई लोग बेचैन बा. अब हाथरस मामिला में कहल जात बा कि कुछ भाँड़ मीडिया चैनलन आ ओकरा पत्तलकारन के करीब सौ करोड़ रुपिया के फंडिंग कइल गइल बा. एही चलते ई मीडिया वाले बेमतलब बवाल करे में लागल बाड़ें. एगो ऑडियो सामने आइल बा जवना में अइसने एगो खबरंडी लइकी के भाई के सिखावत बिया कि ओकरा बतावल तरीका से बयाल देव त ओकरा के पचास लाख रुपिया मिल सकेला.\nसुने में त इहो आवत बा कि योगी सरकार अइसनका कुछ पत्तलकारन का खिलाफ रासुका लगावे के तइयारी करत बिया.\nदुख के बात बा कि देश विरोधी गिरोहन के साजिश का बहकावा में आ के कई एक बेवकूफ हिन्दुओ ओहनिए के भासा बोले लागल बाड़ें. अइसनका लोग के अपना निजी छवि के चिन्ता रहेला आ ना चाहसु कि उनुका के केहू पक्षपाती मानो-कहो.\nसमय के माँग बा कि अपना निजी लाभ-हानि के चिन्ता कइला बिना राष्ट्र के चिन्ता करीं आ चालबाजन के चाल समुझे के कोशिश करीं.\nअगर दलित हिन्दू लइकी के बलात्कार के मुद्दा बनावे के बा त बलरामपुर के दलित हिन्दू लइकी के का अपराध बा कि ओकरा ला केहू नइखे बोलत. कांग्रेस शासित राज्यन में भा गैर हिन्दू बलात्कारियन के सह दीहल जा रहल बा. अगर आरोपी मुसलमान बा त ना त मीडिया ओकर नाम ली ना ई देश विरोधी गिरोह. एह बाति के समुझे के कोशिश करीं.\nगलत हर हाल में गलते रही. विशेष परिस्थिति आ विशेष समुदाय के अपराधी होखला का चलते ओकरा के सही मानल भा छोट सामान्य घटना बनावे-बतलावे के कोशिश चालबाजी कहाई. चालबाजन के चाल में फँसला के जरुरत नइखे.


May 2017 – टटका खबर\nसोनिया के भोज में ना गइलें बाकिर मोदी के भोज में शामिल हो सकेलें नीतीश कुमार\nमारीशस के प्रधानमंत्री के सम्मान में काल्हु शनिचर का दिने दीहल जाए वाला पीएम मोदी के भोज में बिहार के मुख्यमंत्री नीतीश कुमार के शामिल होखे के उमेद बा. जबकि आजु जुम्मा का दिने सोनिया गोँधी के दीहल भोज में शामिल होखे से मना क दिहले रहलन नीतीश कुमार. हालांकि हो सकेला कि मुख्यमंत्री नीतीश…\nRead More about सोनिया के भोज में ना गइलें बाकिर मोदी के भोज में शामिल हो सकेलें नीतीश कुमार\nआजमगढ़ सीएमएस से रंगदारी मांगे वाला के पुलिस ध निकललसि\nपिछला 15 मई का दिने आजमगढ़ जिला अस्पताल के मुख्य अधीक्षक डॉ जीएल केसरवानी के फोन प धमकावत रंगदारी मांगे वाला अपराधी के आजु आजमगढ़ पुलिस रोडवेज से गिरफ्तार क लिहलसि. पुलिसिया पूछताछ में आजमगढ़ जिला के जीयनपुर इलाका के तरौका गोँव के नवीन कुमार राय सकार लिहलसि कि ओह दिन उहे फोन क के…\nRead More about आजमगढ़ सीएमएस से रंगदारी मांगे वाला के पुलिस ध निकललसि\nसीबीएसई बोर्ड के 12वीं के परीक्षार्थियन ला राहत के खबर\nदिल्ली हाई कोर्ट आजु सीबीएसई बोर्ड के 12वीं के परीक्षार्थियन के राहत देत मान लिहलसि कि सीबीएसई एह साल आपन पुरनका मॉडरेशन नीति जारी राखो आ कठिन सवालन का बदले ग्रेस मार्क देवे कै नीति प एह साल कायम रहो. दिल्ली हाई कोर्ट के प्रभारी मुख्य न्यायाधीश गीता मित्तल आ न्यायाधीश प्रतिभा एम सिंह के…\nRead More about सीबीएसई बोर्ड के 12वीं के परीक्षार्थियन ला राहत के खबर\nलखनऊ के मडिय़ांव थाना में दर्ज कुकर्म आ गैर इरादतन हत्या के एगो मामिला में फरार चलत पीस पार्टी अध्यक्ष आ गोरखपुर के बड़हलगंज के मशहूर सर्जन डॉ. मोहम्मद अय्यूब के आजु साँझे पुलिस गिरफ्तार करिए लिहलसि. सीओ अलीगंज विवेक त्रिपाठी बतवलन कि डॉ.अय्यूब के बयान दर्ज करावे का बहाने सीओ कार्यालय बोलावल गइल आ…\nRead More about कुकर्म करे का आरोप में पीस पार्टी अध्यक्ष मोहम्मद अय्यूब गिरफ्तार\nबड़े मियाँ त बड़े मियाँ, छोटे मिया सुभान अल्लाह\nघोटालाबाज लालू के खानदानो घोटाला करे में लागल बा. बेटा बेटी दामाद सभकर नाम कवनो ना कवनो घाटोलो में आवे लागल बा. जेकर नाम अबले सामने नइखे आइल ऊ एह चलते कि जाँच के आग अबहीं ओकरा ले चहुँपल नइखे. आजु लालू के बेटी मीसा भारती के करिया धन उज्जर करावे के आरोप में मीसा…\nRead More about बड़े मियाँ त बड़े मियाँ, छोटे मिया सुभान अल्लाह\nराजद के एगो अउर अपराधी नेता के मिलल उमर कै\nअपराधी आ बाहुबली नेता त हर दल में मिल जइहें बाकि राजद में भरल बाड़े। चारा चोर लालू के गोल के सांसद रहल नेता प्रभुनाथ सिंह के मशरख से विधायक अशोक सिंह के खून करे का अपराध में आजु उमर कैद के सजा सुना दिहलसि हजारीबाग के एगो अदालत। अलग बात बा कि 23 बरीस…\nRead More about राजद के एगो अउर अपराधी नेता के मिलल उमर कै\nनीतीश के कहते लालू के ठिकानन प आयकर के छापा\nकाल्हुए बिहार के मुख्यमंत्री नीतीश कुमार कहले रहलन कि अगर लालू आ उनुका परिवार का लगे बेनामी संपति के सबूत बावे त केन्द्र सरकार कवनो कार्रवाई काहे नइखे करत. आ आजु भोरही लालू से जुड़ल 22 गो ठिकाना प आयकर के छापा पड़ गइल बा. एगो खटाल से जिनिगी शुरु करे वाला लालू प्रसाद बिना…\nRead More about नीतीश के कहते लालू के ठिकानन प आयकर के छापा\nसुशासन बाबू हरदी गुरदी बोल दीहलन\nआजु जब सगरी विपक्ष परेशान बा कि साल मौदी का सोझा कवना नेता के खड़ा कइल जाव त घुमा फिरा के बिहार के सीएम नीतीश कुमार के नाम आइए जात बा. बाकि आजु जब पटना के एगो कार्यक्रम में पत्रकार उनुका से एह बारे में पूछलन त कहलन कि हम अतना बूड़बक ना हईं जतना…\nRead More about सुशासन बाबू हरदी गुरदी बोल दीहलन\nपश्चिम चंपारण के ठकराहा इलाका में दहेज ला हत्या करे के आरोप\nपुलिस मीडिया के बतवलसि कि यूपी के कुशीनगर जिला के सेवरही इलाका के दुलमापट्टी गांव के एगो लइकी के निकाह दू बरीस पहिले गदियानी टोला में भइल रहल. निकाह का बादे से ससुराल वाले दहेज ला परेशान कइल शुरु क दीहलें आ आखिरकार ओकरा के काल्हुकि रात किरासन तेल डालके जरा देबे के आरोप लगवले…\nRead More about पश्चिम चंपारण के ठकराहा इलाका में दहेज ला हत्या करे के आरोप\nबबलू दुबे के गोली मारेवालन के ध लिहलसि पुलिस\nकुछ देन पहिले बेतिया व्यवहार न्यायालय में केस का चलते पेश करावल गइल बदनाम अपराधी बबलू दुबे के अदालते परिसर में गोली से भू्ंज दीहल गइल रहुवे. गैंगवार के एह घटना में आजु पुलिस दूगो शूटरन के गिरफ्तार क लिहले बिया. एगो शूटर बेतिया के ह आ दोसरका मोतिहारी के. पुलिस एह अपराधियन के नाम…\nRead More about बबलू दुबे के गोली मारेवालन के ध लिहलसि पुलिस\nगोपालगंज में तीन जने के मौत\nगोपालगंज जिला के मीरगंज इलाका में काल्हु अतवार का दिने एगो बारात से लवटत गाड़ी के टक्कर बस से हो गइल. हथुआ थाना क्षेत्र के पेउली गांव से यूपी के देवरिया गइल बारात से लवटत घरी 14 लोग एके बोलेरो में सवार हो के घरे सवटत रहल जब हथुआ-कुसौदी रोड प सेमराव गांव का नियरा…\nRead More about गोपालगंज में तीन जने के मौत\nबलिया के बापू भवन सभागार में काल्हु अतवार का दिने विश्व भोजपुरी सम्मेलन के बलिया इकाई आ भोजपुरी दिशाबोध के पत्रिका पाती के आयोजन में भोजपुरी के तीन गो मूर्धन्य साहित्यकारन – बरमेश्वर सिंह, श्रीकृष्ण कुमार आ विजय मिश्र – के पाती अक्षर सम्मान से सम्मानित कइल गइल. दिन भर चलल एह कार्यक्रम के शुरुआत…\nRead More about पाती अक्षर सम्मान से सम्मानित भइलें तीन गो साहित्यकार\nकाल्हु सबेरे से रिपब्लिक टीवी प आइल खुलासा का बाद लालू आ नीतीश केा मुँह से आवाज ना निकलत रहल ह. दूनू जने के बुझात नइखे कि एह फाँस से कइसे निकलल जाव. नीतीश के हालत त साँप छछून्दर वाला हो गइल बा. अगर लालू प एक्शन लेत बाड़न त उनुकर सरकार जात बा आ…\nRead More about लालू आ नीतीश के राहत के साँस लेबे के मौका मिल गइल\nएगो भोजपुरी कहावत ह कि – ना अति बरखा, ना अति धूप ना अति बोलता ना अति चुप. आजु अरनब गोस्वामी के चैनल रिपब्लिक टीवी के शुरुआत का भइल, कपार पाक गइल बा. सबेरे दस बजे जवन खुलासा भइल ओही प सूई अटक गइल बा आ पता ना कई सौ बेर एके बतिया दोहरवले जात…\nRead More about ना अति बोलता ना अति चुप\nअरनब गोस्वामी के चैनल रिपब्लिक टीवी के आजु शुरूआत हो गइल आ पहिलके दिने, पहिलके खबर से देश के राजनीतिक माहौल में भूंईडोल हो गइल. सभे जानेला आ मानेला कि चारा चोर घोटालेबाज लालू सिवान के माफिया शहाबुद्दीन के नाज नखरा उठावे वाला हउवन. बाकिर आजु जब एही बात के ई चैनल सप्रमाण जनता का…\nRead More about खत्तम है : माफिया, घोटालेबाज आ एगो गुलाम के कहानी


ज्वालामण्डी में खूब भींजले रवि किशन आ रानी चटर्जी – Anjoria\nज्वालामण्डी में खूब भींजले रवि किशन आ रानी चटर्जी\nJuly 8, 2011 Editor मनोरंजन 0\nमुंबई में मानसून के जोरदार आगाज़ का बीच मालाड के मड आइलैण्ड में बनल आलीशान रिसोर्ट तुलसी विहार में भोजपुरी फिल्म ज्वालामंडी – एक प्रेम कहानी के शूटिंग चलत रहे. फिल्म के प्रचारक शशिकांत सिंह आ रंजन सिन्हा के बोलहटा पर पत्रकारन के जब ओहिजा चहुँपल त सामने बगइचे में पानी का फव्वारा का बीचे भोजपुरी सुपर स्टार रवि किशन आ रानी चटर्जी पर एगो गाना फिल्मावल जात रहे. एह गाना के बहुते लवीश तरीका से शूट कइल जात रहे. जिमी जिप कैमरा आ सात गो फव्वारा के इस्तेमाल होत रहे. कानू मुखर्जी पानी में भींजत रवि किशन आ रानी चटर्जी पर गाना के कोरियोग्राफी करत रहले. गाना के बोल रहे ….\n‘रिमझिम बरसेला सावन के फुहार….\nपिया ले ला हमरा के अपने अङ्कवार….’\nएही गाना पर रवि किशन सफेद टी-शर्ट आ पैंट पहिरले आ रानी मुखर्जी नारंगी रंग के साड़ी पहिरले बहुते उत्तेजक डांस करत रही. दू रिहर्सल का बाद गाना के ई बोल शूट भइल त सभे ताली बजावल. गाना के अगिला बोल रहल ‘ले ला आगोश में ओठवा के लाली बोले’.\nफुर्सत मिलल त रवि किशन पत्रकारन का सोझा एह फिल्म के जमके तारीफ करत कहले कि फिल्म के निर्देशक जगदीश शर्मा उनुकर ऑल टाईम फेवरिट निर्देशक हउवे. अपना भूमिका का बारे में रवि किशन बस अतने कहले कि हमार भूमिका लोगन के चउँकाई. रानी चटर्जी बतवली कि एह गाना का चलते सबेरही से भींजे के पड़ल बा आ अतना भींजल बानी कि डर लागत बा बेमार मत पड़ जाईं. बतवली कि उनुकर भूमिका फिल्म के प्लस प्वाइंट बा. अब भुमिका का बा एकरा खातिर त ज्वालामंडी – एक प्रेम कहानी देखे के पड़ी.\nएही बीच रानी चटर्जी आ रवि किशन पत्रकारन का सामने एगो शर्त राख दिहले कि एगो कलाकार के ले आवत बानी जा जे उनुका के चिह्न जाई ओकरा के एगो स्पेशल गिफ्ट दिहल जाई. जवना महिला कलाकार के बोलावल गइल ओकरा के केहू ना चिह्नपावल त हिंट दिहल गइल कि इनका के रउरा सभे कई फिल्मन में देखले होखब. तबहियो केहू ना चिह्नल. बाद में पता चलल कि ऊ चर्चित खलनायक अवधेश मिश्रा रहले. फेर त सभे हँसे लागल. एह फिल्म में अवधेश मिश्रा वइसने भूमिका करत बाड़े जइसन ‘सड़क’ फिल्म में सदाशिव अमरापुरकर कइले रहन.\nनिर्देशक जगदीश शर्मा कहले कि ज्वाला मंडी समाज के एगो आईना बा जवना में साँचो लउकत बा आ झूठो. निर्माता राजू सिंह के कहना बा कि एह फिल्म खातिर ऊकतहीं कवनो समझौता नइखन कइले. फिल्म के प्रस्तुतकर्ता मधु सिंहो ‘ज्वालामंडी एक प्रेम कहानी’ के जमके तारीफ कइली. उनकर कहना रहे कि अइसन फिल्म भोजपुरी में आजु ले नइखे बनल. फिल्म में विजय आ लवी रोहतगी के किरदारो खास रही.\n(स्रोत – शशिकांत सिंह, रंजन सिन्हा)\nFilm career before becoming IAS for Aditya Ojha\nRavi Kishan and Rani were drenched for JwalaMandi


राजा भईया का तरह आजमो खाँ पर कार्रवाई होखो, कहलन सूर्यप्रताप शाही – टटका खबर\nराजा भईया का तरह आजमो खाँ पर कार्रवाई होखो, कहलन सूर्यप्रताप शाही\nभाजपा के प्रदेश अध्यक्ष रहल सूर्य प्रताप शाही ने आजु देवरिया में कहले कि जवना तरह से प्रतापगढ मे पुलिस उपाधीक्षक का हत्या के बाद लागल आरोप का चलते प्रदेश सरकार राजा भईया पर कार्रवाई कइलसि ओही तरह मुजफ्फंरनगर के घटना का मामिला में काबीना मंत्री मोहम्मद आजम खां के खिलाफो कार्रवाई होखे के चाहीं.\nशाही के कहना रहे कि खबरिया चनल साफ देखवले रहुवे कि आजम खां मुजफ्फरनगर दंगा के गुनाहगार बाड़े. एहसे दंगा का मामिला में आजम खाँ के नाम अइला का चलते उनको मंत्री पद से हटा देबे के चाहीं. बाकिर अपना के धर्मनिरपेक्ष होखे के दावा करे वाला सपा प्रमुख ला एके गुनाह ला मजहब का आधार पर अलग अलग सजा बा, मुसलमान खातिर अलग आ हिंदूवन ला अलग.\nTags: आजम खाँ, देवरिया, सूर्यप्रताप शाही\nयूपी सपा में बगावत के बदरी\nआजम खाँ का खिलाफ ऊनकर पूरा स्टाफं आपन तबादला मँगलसि


जमुऑंव के संत निराला बाबा – भोजपुरी साहित्य सरिता\nजमुऑंव गाँव (थाना- पीरो, जिला- भोजपुर) के लोग बहुते धारमिक सोभाव के ह। जब से हम होस सम्हरले बानी तबे से देखतानी कि एह गाँव में पूजा-पाठ, हरकीरतन आ जग उग के आयोजन लगातार होत आ रहल बा। एह गाँव में साधुजी लोगन के बड़ा बढ़िऑं जमावड़ा भी होखत रहेला। मंदिर आ देवस्थानन से त गाँव भरल परल बा। कालीमाई, बड़की मठिया, छोटकी मठिया, संकरजी, जगसाला, सुरुज मंदिर, सतीदाई, बर्हम बाबा, उमेदी बाबा, गोरेया बाबा, पहाड़ी बाबा–।\nबात 1975 – 76 के आसपास के होई। बड़का पोखरा से पचीस-तीस डेग पूरब भ एगो भरीत प कइ लोगन के खरिहान रहली सन। कगरी-कगरी आम के फेंड रहन स। ओहिजे एह गाँव के नामी पहलवान बाबा सिसरन पाठक के नाँव से जुड़ल एगो पत्थल के बनल एगो गोल चकरी रहे। ओकरा के देखहिं से लागे जे पाँच अदिमी से कम त एकरा के नाहिएँ उठ पाई। ओह पथलवा के चकरिआ के बीच में एगो भुरुका बनल रहे। ओहमें धरे लायक एगो हैंडल बनल रहे। का जाने बा कि टूट-टाट गइल। साबूत बाँचल होखे त ओकर हिफाजत करे के चाहीं। कही लोग, जे सिसरन बाबा ओकरा के अकेले उठा लेत रहीं। ऊ कतना ताकतवर होइहें, अंदाज लगाईं। हमहुँ अकेला में एक बे कोसिस कइले रहीं कि उठा के देखीं, बुझाइल कि भइल पांएट ख़राब। हवा निकल गइल रहे। हमरे ना जी कतना लोग के हवा निकलल होइ, बाकिर केहू बताई ना नूँ । आपन गलती आ कमजोरी एह दुनियां में केहू सवीकार करेला। एकरा खातिर जिगर चाहीं नूँ।\nहाँ, त तरा से कहत रहीं जे बबवा हाँथ भर के गांजा पीएवाला चिलम रखले रहे। आ जानि सभे कि ओह प जगह जगह सोना के पतर चढ़ावल रहे। ओकर पीछड़िया जवना से धुअवॉं सुड़ुकाला उ त सकेते रहे बाकिर मुँहवा जवना प गंजवा बोझाला उ रहे भभाक। बहुते बड़। पा भ गांजा अमाये लायक। बाप रे बाप! चिलम रहे कि चिलमंग।\nबिलाई के भाग से छींका टूटल। गांजा के सवखीन आदरणीय नन्दजी राय जी लाग गइनी ओह बबवा के सेवा में। दिन भर गांजा मलाय। साफी भिंजावल जाय। अलख निरंजन के उद्घोष के साथे चिलम सुड़ुकाय। आ सउँसे इलाका प धुऑं के बदरी छा जाय। हमार लइका मन कहे कि तनि एकबे हमरो के चिलमियाँ धराव लोग ना, आ तब देख लोग कि का कहाला धुऑं छोड़ल, पते चल जाई। ससुरी मार्टिन रेलवे के छोटी लाइन फेल ना क गइल, त हलुमान माहटर के लइका ना।\nका जाने बबवा आदरणीय राय जी प का जादू कइलस कि उहाँ के ओकरा पाछा पागल हो गइनी। जग खतम भइल। जवना के अंदाज ना रहे उहे भइल। अगिले दिन से लागल उनुकर खोजाई। बाकिर काहे के कतहुँ उनकर पता चलो। हाथ से तोता उड़ि जाला, त भेंटाला? उ त अब दोसरा दुनिया के बसिन्दा हो गइल रहलन। गाँव-घर, बाबू-माई, बाल-बच्चा, खेत-खरिहान, दोस्त-इयार, सगा-सम्बन्धी सब पीछे छूटि गइल। एह माया मोह के दुनिया से उहाँ के आजाद हो गइनी। जमुऑंव के नन्दजी राय, निराला बाबा बन गइनी। एक बे गाँव प गइल रहीं त माई बतवलस कि ननजी गाँव में बहुत बड़ जगी करवले हां। खूब साधुजी लोग आइल रहे लोग। उनका हठ जोग के भी कहानी सुने के मिलल। कुछ नून मरीचा मिलावल चटकदार बात भी सुने के मिलल। दुनिया ह। कुछु कहि सकेले। एकरा प केहू के जोर चलल बा। बके दीं। कहल बा कि हांथी चले बाजार कुत्ता भोंके हजार।\nसंछेप में, हम इ कहल चाहतानी कि तनी गंभीरता से सोचल जाय त नंदजी राय जी के सन्यासी बनल जमुऑंव गाँव खातिर एगो बहुत बड़ घटना रहे। बा केहू के तागत कि अपना राजपाट प लात मारी के सड़क प आ जाय! बूढ़ माई-बाप, जवान मेहरारू, गोदी के लइका, भरत-सत्रुघन लेखा भाई के छोड़ के भगवान् के सेवा में लाग जाय! होइ केहू से अतना बड़ तेआग? सोचीं त तनि।\nआर. के. नारायण के उपन्यास ‘दी गाइड’ के नायक राजू के चरित्तर से मिळत जुलत चरित्तर वाला नन्दजी राय जी चुटकी में एह माया के दुनिया के लात मार के अध्यात्म के राह पकड़ लेनी। एह तरह के बदलाव के उधारण बहुते कम मिलेला। जे बहुत साहसी होई, चाहे जेकरा प भगवान के बिसेस किरिपा होई ओकरे में एह तरह के बदलाव संभव बा। एक हद तक गाँधीजी में भी एही तरह के बदलाव भइल रहे। हम त एह महामानव के आगे नतमस्तक बानी। गोड़ लागतानी।\nसंस्मरणडॉ. हरेश्वर राय


देवलास : अदभुत धार्मिक स्‍थल – Anjoria\n– देवकान्त पाण्डेय\nउत्‍तर प्रदेश के मऊ जिला के मुहम्‍मदाबाद गोहना तहसील में मऊ शहर से करीब 28 कि.मी. दूर आजमगढ़-मुहम्‍मदाबाद गोहना-घोसी रोड पर स्थित देवलास मऊ जिला के प्रमुख पर्यटक स्‍थलन में गिनल जाला. देवल ऋषि के तपोस्थली के रूप में प्रसिद्ध ए स्‍थान के आपन कुछ विशेषता बा जउना के चलते एकर खास महत्‍व बा.\nसूर्य मंदिर (देव बालार्क) आ छठ पर लगे वाला मेला बा इहां के मुख्‍य पहचान\nइहॉं मौजूद सूर्य मंदिर (देव बालार्क), मंदिर के पास स्थित तलाब (देवताल) आ हर वर्ष छठ के अवसर पर इहॉं लगे वाला मेला, जवन देवलास मेला के नाम से प्रसिद्ध बा, ए स्‍थान के प्रमुख पहचान बा. सबके पता बा कि कार्तिक मास के शुक्ल पक्ष के षष्ठी तिथि के दिने भारत में सूर्य उपासना के महापर्व छठ बहुत धूम-धाम से मनावल जाला. ओही अनुसार “देवल बाबा के मंदिर” के नाम से विख्यात देवलास स्थित ए सूर्य मंदिर पर भी सूर्योपासना के इ महापर्व बहुत आदर, श्रद्धा आ उत्‍साह के साथ मनावल जाला आ ए अवसर पर इहॉं करीब सप्‍ताह भर चले वाला एगो बहुत बडि़यार मेला भी लगेला. इ मेला पूर्वी उत्‍तर प्रदेश में लगे वाला मेलन में से एक बा आ बहुत नामी बा. मेला में आस-पास के जिला-जवार से त लोग अइबे करेला, प्रदेश के दूर-दूर के इलाका के लोग भी इ मेला घूमे आ मेला में व्‍यापार करे खातिर आवेला. ए मेला के ठेठ पारम्‍परिक रूप आजो मौजूद बा आ मेला में तमाम तरह के पारम्‍परिक समान जइसे चउकी, सील-लोढा, बक्‍सा, कम्‍बल आ खेती-बारी के समान जइसे कि फरुहा, कुदार, खुर्पी, हँसुवा, हर, जुवाठ आदि के दुकान लगेले आ इ कुल समान खूब बिकाला. ए कुल के अलावा झूला, सर्कस, थियेटर आ अन्‍य सांस्‍कृतिक कार्यक्रम के आयोजन भी मेला में होला.\nबहुत प्राचीन आ पौराणिक बा सूर्य मंदिर अउरी मेला\nसूर्य कुंड, राजभर मंदिर व सूर्य मंदिर, देवलास\nइ मेला कबसे लगे शुरू भइल एकर कउनो दस्तावेजी प्रमाण के जानकारी त ना बा लेकिन लगेला कि एकर शुरूआत कई सौ साल पहिले भइल होई . अंग्रेज आई. सी. एस. अधिकारी डी. एल. ड्रेक – ब्रोकमैन द्वारा संपादित-संकलित आ सन 1911 में प्रकाशित आज़मगढ़ के गजेटियर में भी ए मेला के उल्‍लेख बा. गजेटियर के पृष्‍ट 65 पर लिखल बा “The only other fair which deserves mention is the Deolas fair in pargana Muhhamadabad, which is also known as the Lalri Chhath and is held on the sixth of the light half of Kartik. Deolas is famous in the district for its lake and temple of sun ; and at the fair, to which considerable numbers resort from the neighbouring parganas,athriving business is done by the shopkeepers.” ए उल्‍लेख से स्पष्‍ट बा कि देवलास स्थित सूर्य मंदिर (देव बालार्क), तलाब (देवताल) आ देवलास मेला, इ तीनों के इतिहास बहुत पुराना बा. इ सूर्य मंदिर उड़ीसा के कोणार्क, काशी के लोलार्क आ देश में विद्यमान कुछ अन्‍य गिनल-चुनल सूर्य मंदिरन में से एक बा. ए मंदिर में भगवान सूर्य के बाल स्वरूप बालार्क क दर्शन होला. श्री विजयेन्द्र कुमार माथुर अपने पुस्‍तक ऐतिहासिक स्थानावली में लिखले हवें कि “देवलास का प्राचीन नाम देवलार्क हुआ करता था, जिसका अर्थ ‘सूर्य मन्दिर’ है”.\nप्राचीन अयोध्‍या साम्राज्‍य आ गुप्‍त काल से जुड़ल बा संबंध\nविक्रमादित्‍य का चौखटा\nइहो मान्‍यता बा कि प्राचीन काल में देवलास अयोध्‍या साम्राज्‍य क पूर्वी द्वार रहल. आज़मगढ़ के गजेटियर के पृष्‍ट 156 पर लिखल बा “ ….in Deolas of pargana Muhammadabad isatank with rising ground near it, which is said to have formed the eastern gate of Ajodhya, that city, according to the legend, having had four gates all 42 kos distant from itself.” ए स्‍थान के भगवान राम के साथ जोड़ के भी देखल जाला. ए बारे में दू गो बात कहल जाला. एगो त इ कि भगवान राम वनगमन के समय ए स्‍थान पर रात्रि विश्राम खातिर रुकल रहलन आ इहां सूर्य के उपासना कइला के बाद सूर्य मंदिर के निर्माण क आधारशिला रखलन आ बाद में गुप्‍त कालीन शासक विक्रमादित्‍य के द्वारा इहां सूर्य मंदिर के निर्माण करावल गइल. इ मत व्‍यक्‍त करे वाला लोग रामचरित मानस के पंक्ति “बालक वृद्ध बिहाई गृह, लगे लोग सब साथ ।। तमसा तीर निवासु किय, प्रथम दिवस रघुनाथ”।। क उल्‍लेख करेला आ कहेला कि ओ समय तमसा नदी देवलास के पासे बहत रहे. दूसर मत इ ह कि वन गमन के समय ना बल्कि मुनि विश्वामित्र के साथ ताड़का वध खातिर बक्सर जात समय भगवान राम इहां रात्रि विश्राम कइले रहें आ इहां सूर्य के उपासना कइला के बाद सूर्य मंदिर के निर्माण क आधारशिला रखलें आ बाद में गुप्‍त कालीन शासक विक्रमादित्‍य के द्वारा इहां सूर्य मंदिर के निर्माण करावल गइल. ए तथ्‍य में केतना सच्‍चाई बा इ त अनुसंधान के विषय बा लेकिन एतना जरूर बा कि देवलास के ऐतिहासिकता आ पुरातनता-पौराणिकता के नकारल ना जा सकेला. ए स्‍थान के संबंध इक्ष्‍वाकु वंश के सूर्यवंशी राजा आ बाद में गुप्‍त कालीन शासक महाराजा विक्रमादित्‍य से जरूर जुड़ल बा.\nसूर्यकुंड, चौखटा आ इनार (कुंआ) भी बा महत्‍वपूर्ण\nयादव जाति का मंदिर, देवलास\nमंदिर के बगल में सूर्यकुंड भी बा जेमें छठ के अवसर पर “नहान” सम्‍पन्‍न होला. दूर-दूर से आवे वाला श्रद्धालु ए सूर्य कुंड में स्‍नान क के पुण्‍य लाभ प्राप्‍त करेलें. कहल जाला कि देश में शरद ऋतु में होखे वाला सब “नहान” में यह पहिलका नहान देवलास पर ही होला अर्थात नहान के शुरूआत एहीं से होला. बाकी नहान एकरे बादे आवेलें. सूर्य मंदिर के पीछे, जहॉं कुछ साल पहिले क बनल हनुमान मंदिर विद्यमान बा, उहॉं जमीन में गड़ल एगो पत्‍थर के चौखटा बा, जेपर विभिन्‍न प्रकार के कलाकृति बनल बा. मान्‍यता ह कि गुप्‍तकाल में ए स्‍थान पर सैन्‍य छावनी रहे आ इ चौखटा महाराजा विक्रमादित्‍य से संबंधित बा. बतावल जाला कि जमीन में धँसल ए चौखट के बहरे निकाले खातिर कई बार एकर खुदाई कइला के प्रयास भइल लेकिन दैवीय कारणन से ए काम में सफलता ना मिलल. चौखट के नीचे भारी मात्रा में हीरा-जवाहरात मौजूद भइला के बात भी कहल जाला. सूर्य मंदिर के पासे में एगो बहुत पुरान इनार भी (कुंआ) भी मौजूद बा. ए इनार के भीतर भी हीरा-जवाहरात मौजूद भइला के बात कहल जाला आ ई मान्‍यता ह कि बाकी समय इ इनार भले ही सूखल रहो लेकिन मेला के समय एमें अपने आप पानी आ जाला.\nअलग-अलग जाति क अलग-अलग मंदिर : जातीय संगम क अनोखा उदाहरण\nगोंड जाति का मंदिर, देवलास\nसूर्य मंदिर, मेला आ ऊपर बतावल गइल अन्‍य तमाम बातिन के अलावा देवलास के एगो अउर विशेषता बा जवन ए स्‍थान के अउर महत्‍वपूर्ण आ विशेष बनावेले. आ उ विशेषता इ बा कि देवलास पर सूर्य मंदिर के अलावा अलग-अलग जाति के अलग-अलग मंदिर विद्यमान बा आ ए मंदिरन में से कुछ त बहुत पुरान हवें आ कुछ के निर्माण पिछले कुछ दशक के दौरन भइल ह. सूर्य मंदिर के बगले में राजभर जाति क मंदिर ह त ओकरे ठीक सामने हरिजन जाति क मंदिर. चौहान, गोंड़, यादव, कुम्‍हार, धोबी, बनिया, लोहार आदि लगभग हर जाति के मंदिर इहां विद्यमान ह. क्षत्रिय समाज के लोग इहां महाराणा प्रताप क स्‍मारक बनवउले बा. अलग-अलग जाति के ए अलग-अलग मंदिरन में संबंधित जाति के आराध्‍य हिंदू देवी-देवतन क मूर्तिे स्‍थापित बा. 1923 में निर्मित गोंड़ जाति के मंदिर में भगवान शिव और गोंड़ जाति के आराध्‍य देव नाथू एवं कालू क प्रतिमाएं स्‍थापित ह. एही तरे हरिजन जाति के मंदिर में संत रविदास, लोहार समाज के मंदिर में भगवान विश्‍वकर्मा, धोबी समाज के मंदिर में ओ जाति के प्रेरणाश्रोत संत गोडसे पारखी, यादव समाज के मंदिर में राधाा-कृष्‍ण त वैश्य समाज के मंदिर में उनके समाज के संत गणिनाथ महाराज क मूर्ति स्‍थापित कइल गइल बा. सूर्य मंदिर क प्रबंधन आ संचालन जहॉं देवकली देवलास गांव (देवलास का पूरा नाम देवकली देवलास) के शाकद्वीपिय ब्राह्मण लोगन के हाथ में बा ओहीं दुसरे जाति के मंदिरन क देख-रेख आ ओमें पूजा-पाठ संबंधित जाति के पुजारी द्वारा होला. देवलास पर कबीरपंथी संतन क एगो मठ आ मंदिरो मौजूद बा. अनेकता में एकता आ जातीय संगम क बेजोड़ उदाहरण प्रस्‍तुत करे वाला इ मंदिर-मठ ए लिए भी महत्‍वपूर्ण हवे कि इ लोगन के बांटेला ना बल्कि जोड़ेला. कउनो भी मंदिर में केहू भी बिना कउनो रोक-टोक के आ जा सकेला. ए मंदिर-मठ के लेके आपस में कउनो मनमुटाव, टकराव, द्वेष चाहे वैर भावो ना बा. श्रद्धालु हर मंदिर में ओही श्रद्धा आ भक्ति के साथ सिर झुकावेला. संभवत: देवलास दुनिया क एकमात्र अइसन स्‍थान होई जहां अलग-अलग जाति के अलग-अलग मंदिर एक ही स्‍थान पर आस-पास में विद्यमान बा. देवलास के प्रति स्‍थानीय लोगन क श्रद्धा आ ए स्‍थान क पावनता एहु बात में देखाई देला कि देवलास बाजार में मांस-मछली-अंडा आदि के एक्‍को दूकान मौजूद ना ह.\nसंत रविदास मन्दिर\nलोहार जाति का मन्दिर\nसंत गणिनाथ मंदिर\nकबीरपंथी मठ, देवलास\nघोर उपेक्षा क शिकार बा इ पर्यटक स्‍थल\nमहाराणा प्रताप स्‍मारक\nदेवलास आज आस-पास के लगभग दू दर्जन गांवन खातिर मुख्‍य बाजार आ शिक्षा अउरी आवागमन के प्रमुख केन्‍द्र के रूप में विकसित हो चुकल बा. सैकड़ों के संख्‍या में दुकान, दर्जन भर से भी ज्‍यादा विद्यालय के मौजूदगी, सड़क पर हरदम मोटरगाड़ी के आवाजाही आ भीड़भाड़ देवलास के धीरे-धीरे अपने आप ही विकसित हो गइला के कहानी कहेला. परन्‍तु एतना कुल विशेषता वाला आ एतना प्रसिद्ध इ पौराणिक स्‍थल आज ले घोर उपेक्षा क शिकार ह जबकि सच्‍चाई त इ ह कि अगर इहां के विकास पर ध्‍यान दीहल जाव त देवलास एगो प्रसिद्ध पर्यटन स्‍थल के रूप में विकसित हो सकेला. लेकिन बहुत दु:ख के बात बा कि ए स्‍थान से विकास बहुत देर बा. इहां पहुंचे क मुख्‍य मार्ग मुहम्‍मदाबाद-घोसी रोड ह परन्‍तु अधिकांश समय इ रोड क हालत बदतर ही बनल रहेले. सूर्य मंदिर सहित दूसरे मंदिरन तक पहुंचे खातिर जवन रस्ता बा उहो पूरी तरह से ठीक ना बा. पर्यटक लोगन के रुके खातिर न कउनो धर्मशाला ह न कउनो अउर व्‍यवस्‍था. सूर्य मंदिर प्रबंधन समिति के अध्‍यक्ष आ समाजसेवी विजय शंकर पाण्‍डेय क कहनाम ह कि अगर ए स्‍थान के पर्यटन स्‍थल के रूप में विकसित करे के तरफ ध्‍यान दीहल जाव त देवलास न खाली मऊ जिला क बल्कि प्रदेश के एगो प्रमुख पर्यटक स्थल के रूप में विकसित हो सकेला. लेकिन दुख के बात बा कि ए ओर समुचित ध्‍यान ना दीहल जात ह. हालांकि कुछ साल पहिले जिला पंचायत आ पर्यटन विभाग के ओर से सूर्य मंदिर के पास प्रकाश के व्‍यवस्‍था, एगो शेड आ सूर्यकुंड के किनारे सीढ़ी आ कामचलाऊ बेंच बनउले क काम कइल गइल ह परन्‍तु एतने पर्याप्‍त ना ह. ए पूरे स्‍थान के विकास क योजना तैयार क के ओके पूरी तरह से क्रियान्‍वित कइले क आवश्‍यकता ह.\nई मेल: devkant4u@gmail.com\nमोबाइल: 8826717401, 9990134555\nदिल्‍ली विश्‍वविद्यालय से हिंदी साहित्‍य में एम. ए. श्री देवकान्‍त पाण्‍डेय हिंदी आ भोजपुरी के मंचीय कवि हवें. उत्‍तर प्रदेश के मऊ जिला के मूल निवासी श्री पाण्‍डेय राष्‍ट्रीय स्‍तर के कई प्रतिष्ठित मंच से काव्‍य पाठ क चुकल हवें. इनकर कविता आ विभिन्‍न विषयन पर लिखल लेख कइ गो पत्र–पत्रिका में प्रकाशित भइल बा.\nPrevious Post: दू नाव पर पैर रखला पर जिनगी ना चली.\nNext Post: फगुनवा मे


कुक द्वीपसमूह > लाइव टेलीविजन देखें. मुफ्त ऑनलाइन टीवी. लाइव टीवी स्ट्रीमिंग. इंटरनेट टीवी\nलाइव टेलीविजन देखें > टीवी चैनल > कुक द्वीपसमूह


कबहुं केहु सब्जी तरकारी के बारे में सोचल? – Anjoria\nजुलाई 15, 2012 भोजपुरी, लस्टम पस्टम\nएक दिन बाबा लस्टमानंद बड़ा दुखी हो के रामचेला से कहले, हो भाई जदि तोहरा थरिया में परल तरकारी ठीक ना बनल त तूं का अपना मेहरारू के गरियइबऽ कि उल्टा सीधा बोलबऽ? ना नु. लेकिन केहु सब्जी के भावना के खेयाल ना करे. ऊ त आपन खीस सब्जियन पर निकाल ले ता. अब देखऽ केहु के औकात देखावे के बा त कहल जाई ‘तूं कवना खेत के मुरई हउअ?’ अब ई सुनते जेकरा के कहल जाई ऊ झगड़ा क दी. लेकिन कबहु केहु सोचल कि मुरई के कानफिडेंस पर एकर का असर परत होई. केहु ना सोचे. जबकि लोग रोज मुरई के कांच से लेके पका के खाला, अचार बना के खा लेला. ओकर सेवा के लोग बिसार दे ता. मुरई के बाद सबसे ज्यादा निंदा के पात्र चना होला. ई ऊ चना ह जेकर बादशाह शाहजहां खाए के प्रस्ताव दिहले रहले जब उनका के गिरफ्तार क के औरंगजेब पूछलसि कि ऊ एगो कवनो अनाज खा सकेले. एह पर शाहजहां कहले कि ऊ चना खइहें. काहे कि इहे एगो अनाज बा जेकरा कच्चा से ले के भूंज के, पीस के, पका के, भिंजा के सब तरह से खाइल जा सकेला. लेकिन एही चना पर सबसे ज्यादा कहावत बा. पंच जे बा से अकेला चना भाड़ ना फोरेला से ले के लोहा के चना चबावल ले ना जाने केतना कहावत गढ़ दिहले बा. सब कहावत डेरोगेटरी बा. एको गो कहावत में बेचारा चना के बड़ाई नइखे। ई पक्का मान ल रामचेला कि जे तरकरियन का ओर से मुकदमा के गुंजाइश रहित त एह देश के हर आदमी पर एगो मोकदमा चलत रहित.\nआम आदमी जब बेमार परे ला बड़हन- बड़हन डाक्टर अनार के रस पीए के सलाह देला. लेकिन ओही अनार जब लूगा लूटे के होला त लोग चट दे कहि देला कि एगो अनार सौ गो बेमार. अब सोचऽ कि अनार के अगर बाल बच्चा होईत आ पूछ सकित त पूछित कि ना कि तहरा बारे में लोग अइसन काहे कहे ला? त का जवाब बा तहरा लगे?\nबैगन के बारे में देखऽ. कहल जाला कि ऊ तरकारी के राजा ह. लेकिन ओकर औकात त नोकरो के नइखे. जब कवनो दल बदलू के बारे में कहे के होला त चट दे कह दियाला कि फलनवां थरिया के बैंगन ह.\nओसहीं दाल जेपर कई हाली सरकार हिल गइल, ओहु के पंच ना छोड़ल. जब कवनो भ्रष्टाचार के बात कहे के होई त कहि दियाई कि दाल में कुछ करिया जरूर बा. अगर लइकी ना पटल त कहि दियाई कि दाल ना गलल. हम आजु ले अइसन दाल ना देखनी जे कूकर के सीटी पर ना गले लेकिन लोग खट दे कहि देला कि दाल ना गलल.\nएकरा अलावा गजरा मुरई के नाहिन कटा गइल त केहु कहि देला कि खरबूजा के देखि के खरबूजा रंग बदलेला आ करैला नीम पर चढ़लो कहावत सुनले होई सभे. अतने नइखे, भोजपुरी भाषा के शब्द शास्त्री अंजोरिया वाला ओ.पी सिंह जी से निहोरा करब कि ऊ बन सके त ई मुहावरा कइस बनल, कइसे चलन में आइल, लोगन के बतावल जाए.\nअखिलेश के उल्टा घूम गइला से विधायक दुखी


संत कबीर के जयन्ती पर समारोह – टटका खबर\nसंत कबीर के जयन्ती पर समारोह\nभोजपुरी के आदि कवी कबीर के छह सौ चौदहवीं जयन्ती का अवसर पर काल्हु शनिचर का दिने उनुका जनम स्थान बनारस के लहरतारा में एगो समारोह भइल जवना में सबद, साखी आ भजन गायन के आयोजन भइल. बनारसे का कबीर चौरा मठ में काल्हुए से तीन दिन के कबीर प्रकाट्य महोत्सव शुरू भइल. आजु एह महोत्सव मे कबीर का जीवन दर्शन पर विचार गोष्ठी के आयोजन होखी.\nTags: कबीर जयन्ती


पॉ पेट्रोल - विकिपीडिया\nपॉ पेट्रोल (अंगरेजी: PAW Patrol) लड़िकन खातिर एगो कनाडाई टीवी एनीमेशन सीरीज बा जे कीथ चैपमैन द्वारा बनावल गइल बा। एकर प्रोडक्शन स्पिन मास्टर एंटरटेनमेंट करे ला अ एनीमेशन के काम गुरु स्टूडियो द्वारा कइल गइल हवे। कनाडा में एकर प्रसारण 2013 में शुरू भइल जबकि अमेरिका में ई 12 अगस्त 2013 से निकोलेडियन पर देखावल जाए शुरू भइल। भारत में ई वर्तमान में निकोलेडियन चैनल पर देखावल जा रहल बाटे। ई सीरीज 160 से बेसी देसन के टीवी नेटवर्क सभ पर देखावल जाए खातिर बेचल गइल बा।\nएह सीरीज में राइडर नाँव के एगो लड़िका लीडर के रोल में बा आ ओकरे टीम में मुख्य रूप से छह गो पिल्ला (पप) बाड़ें जे खोज आ बचाव काम करे में अलग-अलग किसिम के बिसेस्ता वाला पिल्ला हवें। कहानी के जगह एगो काल्पनिक शहर एडवेंचर बेय हवे जे समुंद्र किनारे के छोट शहर हवे। एहिजा के मेयर एगो महिला हई जे मेयर गुडवे नाँव से जानल जाली। पिल्ला सभ अपना-अपना अइसन कुकुरघर (डॉगहाउस) में रहे लें जे जरूरत के समय बिसेस किसिम के गाड़ी में बदल जालें।\nमुख्य छह गो पप सभ में चेज़, पुलिस वाला पिल्ला; मार्शल, दमकल वाला पप; रॉकी, रिसाइकिल वाला पप; जूमा, पानी में बचाव करे वाला पप, रबल, कंस्ट्रक्शन के काम करे वाला पप आ स्काई नाँव के पिल्ली, एवियेटर (हवाई उड़ान वाली) पप हवें। इनहन के अलावा कभी कभार एवरेस्ट, बर्फीला जगह पर बचाव करे वाली, आ ट्रैकर नाँव के पप जंगल में खोज आ बचाव करे वाला पप देखलाई पड़े लें।\nकहानी में औरी पात्र सभ में मेयर हमडिंगर आ उनके किटेन (बिलाई के बच्चा सभ) विलेन के रोल में रहे लें।\n↑ "Spin Master Announces Acquisition of Swimways Corporation and Establishment of Outdoor Business Segment". PR Newswire (Press release). August 2, 2016. पुरालेखित से पुरालेखित August 23, 2016 के. पहुँचतिथी August 17, 2016.\n"https://bh.wikipedia.org/w/index.php?title=पॉ_पेट्रोल&oldid=689287" से लिहल गइल\nLast edited on5मार्च 2021, at 05:56\nएह पन्ना पर आखिरी बेर संपादन5मार्च 2021 के 05:56 बजे भइल रहल।


डाला के साइत - जनकदेव जनक - मैना: भोजपुरी साहित्य क उड़ान (Maina Bhojpuri Magazine)\nHome जनकदेव जनक Katha डाला के साइत - जनकदेव जनक\nडाला के साइत - जनकदेव जनक\n‘‘का बबुआ, बारात के तइयारी भइल कि ना ? ’’\n‘‘हां भइया तइयारी त चल रहल बा. वैसे कलेवा के सामान सहेज के रखवा देले बानी. अब बिहौती सामान कीने के रह गइल बा.’’\n‘‘कवन-कवन सामान खरीदे के बा, जरा हमहूं त जानी बबुआ!’’ सवेरे सवेरे अपना मुंह में दतुवन के हुड़ा करत शिव रतन भइया हमरा घर के सहन में पड़ल चउकी पर आके बइठ गइले आउर हमरा उत्तर के इंतजार करे लागलें.\n‘‘ भइया , दूल्हा के पोशाक त पहिले से ही तइयार बाटे. जमाना के अनुसार लक्ष्का के कोट, फुल पैंट, गंजी, जाघियां, तौली, टाई, जूता, मोजा आदि बनवा दिहले बानी. काल्ह बाजार से सिंहोरा, दउरा, ताग पात, सिरमउर, माला, पगड़ी, इतर, गुलाब जल, सेंट आदि भी कीन लाइल बानी.’’\n‘‘ सब तो बिढ़या कीनले बाड़ हो बबुआ, बाकिर डाला बनावे के साइत चंद्रिकवा डोम के देले बाड़ कि ना .’’\n‘‘ अरे भइया, आज काल्ह जब सब कुछ बाजार में उपलब्ध बात फेरू डाला के साइत देला के का जरूरत बा. रउरा जादे माथा पच्ची करे के जरूरत नइखें. आज सांझ के बाजार से ऊहो कीन के लाइब. रउरा एकदम बेफिकीर रहीं. हम अपना मकान के सहन में रहेठा के खरहेरा से झाड़ू लगावत शिव रतन भइया से बोल पडनीं\n‘‘हम मानत बान कि शहर में रह के तु बहुत समझदार हो गइल बाड़. बाकिर शादी बिआह के मउका पर गांव के रसम रिवाज अलगे मायने रखेला. बहुते चीज हमनी के ‘पउनी ’ लोग से मंगावे के पड़ेला. एकरा बदला में उ लोग नेग चार ,सीधा आदि मांग के ले जाला. ई तो बताव कि बबुआ के शादी कवना तिथि के बाटे?’’ भइया हमरा के समुझावत पूछलें.\n‘‘ तिथि त हमरो मालूम नइखे. बाकिर बारात छह जून के निकली. ’’\n‘‘ अरे बाप रे, आज त तीन तारीख हो गइल. अभी तकले तु डाला के साइत ना भेजवइल. अब सब काम छोड़ के तु चंद्रिकवा के इहां चल जा, शहर में भले डाला मनिहारी के दोकान में मिल जात होई, बाकिरा इहां ओकरे इहां डाला मिली. वह थोड़ा मुंहजोर हटे. भइया थोड़ा सा चिंतित होत हमरा से बोललें. ‘‘चंद्रिका जी कहवां रहेलन? हमरात कुछो पता नइखे. फेरू हम उनुकरा के कहवा ढूंढ़त फिरब. ’’ हम भइया से पूछनी.\n‘‘ धत्त तेरी के, तू चंद्रिकवा डोम के नइख जानत? खैर कवनों बात नइखे. तू सीधा बनपुरा बाजार चल जा, नहर के किनारे डोम टोला बसल बा, ओही जा ऊ मिल जाई.’’\n‘‘ भइया अगर डाला छोड़ देवल जाई तो काम ना चली का ? ’’\n‘‘ आरे तू कइसन बुरबक नियर बात करत बाड़. कतही डाला के बिना बिआह होला. डाला त लक्ष्की के माड़वा के शोभा हटे. ओकरा बिना भारी जग हंसाई होई. ’’ भइया हमरा पर बिगड़त बोल पड़लें आ कहले,‘‘ जब दूल्हा के बारात निकले ला त कलेवा के गाड़ी के पीछे डाला बांधल जाला. आज कल बैल गाड़ी भा टायर गाड़़़़़़़ी के चलन कम हो गइल बा त लोग चार सौ सात ,जीप, र्ट्ेक्टर आदि के पीछा बांधत बाटे. ’’\n‘‘ ठीक बोलत बाड़ भइया, डाला वाला गाड़ी के देखते अनजान लोग भी समझ जाला कि ई गाड़ी बारात लेके जात बिया. पहिले राम वेड सीता, राधा परिणय किशन लिखे के परिपाटी ना रहे. लोग लिखबों करे त एकरंगा लाल कपड़ा पर मैदा के लेई बना के रूई के फाहा से सुस्वागतम, शुभ बिआह आदि लिखे.’’\n‘‘ ठीक समुझले बबुआ, अब बिना देर कइले चट पट भाग जा चंद्रिकवा के घरे. ’’\nरउरा के बतावत चलीं कि हमरा बड़का लक्ष्का के शादी रहे.एकरे तइयारी में पूरा परिवार लागल रहे. अइसे त पूरा परिवार शहर में रहेला. बाकिर परिवार में कवनों तरह के जग परियोजन पड़ला पर गांव जाये के पडेला काहे कि गांवें में भाई भवधी के लोग रहेगा. बदलत परिवेश गांव आ शहर के बदल देले बा. अब त जे जहवां बाटे, ओही जा शादी-बिआह,जन्म मरण पर जग कर लेता.\nखैर, हम आपन साइकिल निकलनी आ साइकिल के पैडल मारत बनपुरा बाजार के तरफ निकल पड़नी. सारन से सिरिस्तापुर, सिरिस्तापर से ताज पुर होत हम बुनपुरा मोड़ पर चहुंप गइनी. मोड़ पर एगो चाय के दोकान रहे. ओकरे सामने साइकिल के ब्रेक लगावत खड़े खड़े पूछ बइठनी,‘‘ भइया, डोम बस्ती केने बाटे?’’\nबनपुरा बाजार के देखते हमारा भीतर के बचपन जाग उठल. जब सब्जी बेचे खातिर हम अपना बड़का बाबुजी के साथे बाजार जाई. 40-50 बरीस बाद हम इहां आइल रही. सब कुछ बदल गइल रहे. गलियन के कच्च सड़क अब पक्का रोड हो गइल रहे. सड़क के किनारे बिजली के पोल खड़ा रहे. बिजली के तार भी तानल रहे. बाकि बिजली के भरोसा ना रहे कि कब रही ना रही. बनपुरा बाजार से एकमा ,साहजित पुर जाये खातिर जीप, कार, टेंपो आदि लागल रहीस. पहिले ई सब सपना रहे. अब त सवेरे छपरा, सिवान आ पटना खातिर बस भी मिल जात बाड़ीस. पहिले बस पकड़े खातिर एकमा चाहे सहाजित पुर जाये के पड़त रहे. हम मन ही मन बनपुरा के इतिहास भूगाल में फ ंसल रही तले चाय वाला बोलल.\n‘‘ भइया, बनपुरा बाजार जाये खातिर दु गो राहता बाटे. ’’ चाय वाला अपना ग्राहक के निबटवला के बाद हमरा से कहलस, हमार तंद्रा भंग हो गइल. हम ओकरा से फेरू पूछनी,‘‘ कवन राहता ठीक रही भइया?’’\nऊ बोलल कि बाजार के गली वाला राहता ठीक नइखे. पीसीसी जहां तहां टूटल बाटे. साइकिल से उतरे चढ़े के पड़ी. एही से बंगला के तरफ से जाये वाला दुसर राहता ठीक बाटे. आगे नहर के पुल बाटे. उहां चहुंप के नहर के पगडंडी पकड़ लेवे के पड़ी. ओकरा समुझावला के अनुसार हम बंगला वाला राहता पकड़ लेहनी. पुल पर कुछ लोग खड़ा रहे. ओह लोग से डोम टोला जाये के राहता पूछनी. जानकारी मिलल कि नहर के उत्तर वाला टोला डोम समुदाय के हटे. अब नगर के पगडंडी पकड़ के आगे बढ़नी. जबरदस्त घाम रहे. आषाढ़ के महिना शुरू हो गइल रहे. ओकरा बादो सूरज महाराज के ताप में तनकों कमी ना रहे. पसीना से लथ पथ हम आपन साइकिल बढ़ावत आगे बढ़त रहीं. नहर में पानी के टोटा रहे. नहर के पेटी में जहवां तहवां गढ़न में पानी रहे, कुछ लक्ष्का पानी उबिछत रहस त कुछ लक्ष्का पानी के हिंड़ोंड़ के गंदा करत रहस,ताकि मछरी उपर उग जा स. ताकि लक्ष्कन के मछरी मारे में सुविधा होई. सब लक्ष्कन के देह पांक में लसराइल रहे.\nहम साइकिल चलावत डोम टोला चहुंप गइनी. पहिले उहां मूंज के पलानी, फूस के मड़ई आ खपड़ा के घर रहे. ओकरा जहे इंदिरा आवास बन गइल रहे. कुछ ईटा के मकान डोम लोग के आपन भी रहे. सुअरन के खोभार त रहे बाकिर देसी के जगे विदेशी नस्ल के सुअर रहस. हम एको पकड़ी के गाछ के नीच आपन साइकिल खड़ा कइनी. ओकरा में स्टैंड ना रहे, एह से साइकिल के पेड़ के जड़ में सटा के ओंठगा दिहनी. गाछ के छाया में कुछ लोग बइठल रहे. ओहमें से एक आदमी से हम पूछनी,\n‘‘भइया, चंद्रिका जी के घर केने बाटे?’’\nउहां बइठल लोग हमरा के अचरज के साथे देखे लागल. जइसे हमरा मुंह से कवनों गलत बात निकल गइल होखो. उ आदमी हमरा के नीचे से ऊपर तक देखलख,ओकरा बाद उल्टे हमरा से पूछ बइठल कि रउरा चंद्रिका जी के खोजत बानी के चंद्रिकवा डोम के ?\nओकर बात सुन के हम अकबका गइनी कि डोम बस्ती में जाके ओह आदमी के नाम असम्मान जनक भाषा में कइसे पूछी. हम अबही सोचते रही की का बोली ना बोली,तले उ फेरू बोल पड़ल.\n‘‘हमरा बुझाता कि रउरा चंद्रिकवा डोम के खोजे निकल बानी. हमरे नाव चंद्रिकवा डोम हटे. बोली का बात बा?’’ हमरा के असमंजस में देख के उ आदमी टोकलस.\n‘‘दरअसल हम त तोहरे के खोजे खातिर निकलल बानी. बाकिर पुकारू नाव के साथ जाति के नाव धरल ठीक ना लागत रल.एही से चंद्रिका जी बोल पड़नी ह.’’\n‘‘ रउर एह तरी इज्जत के साथ हमरा के खोजब त समुचा दिन रउरा बंवड़ेड़ा लेखा नाचते रह जाइब.काहे कि ई गांव हटे शहर ना. एह गांव में झगरू भाई मुखिया ना हउवन. बाकिर लोग उनुका के मुखिया जी कह के पुकारे ला. ओही जा रहमान मियां ब मुखिया के चुनाव जीतल बाड़ी,बाकिर अभी तक उनकरा के लोग मुखियाइन कह के ना पुकारे ला. खैर, रउआ आपन बात बताई!’’\n‘‘चंद्रिका भाई , डाला के साइत देवे के बा, ओकरे काम खातिर सारन से शिव रतन भइया भेजले बानी. ’’ हम पाकेट से पइसा निकाल के देवल चहनी, तले उ हमरा को रोक दिहले. पूछले कि कहिया शादी बाटे. हम जइसही कहनी कि छह तारीख के बाटे त उ मुंह बिचकावत बोल पड़ल,\n‘‘ नाच बाजा, हाथी घोड़ा, टैंट शामियाना के साट्टा बायना हो जाला तब चंद्रिकवा डोम के इयाद आवेला. ना चाही साइत के पइसा..’’\n‘‘चंद्रिका भाई हाथ में आइल लछमी माई के जाये मत दीहीं. ’’\n‘‘ बाबू साहेब ,बेकार के निहोरा मत करीं. चुप चाप घर चल जाई आ शिव रतन भाई के भेज देहब,हम सब कुछ समझ लेम..’’एकाएक चंद्रिका गुस्सा के बोल पड़ल.\nओकर आवाज सुनके ओकर मेहरारू रिझनी आ बेटा भुअरा दउरल पकड़ी के गाछ तर आ गइले. भुअरा अपना बाप से पूछलस कि काहे चिल्ला चिल्ली होत बाटे.\n‘‘ कुछो ना रे भुअरा, शादी के तीन दिन रह गइल बाटे, तब इहां के डाला के साइत लेके आइल बानी. तेंही बताव कि तीन दिन में डाला कइसे बनी?’’\n‘‘ हमार बाबू ठीक बोलत बाड़ें. बांस हमरा घरे नइखें नूं. कीन के लावे के पड़ी. ओकरा के फाड़ के कमाची बनावे के पड़ी. तब नूं जाके डाला बनीं. ’’ भुअरा अपना बाप के बात के समर्थन कइलस.\n‘‘ चंद्रिका भाई, हमरा गलती के माफ करी. अइसे एक सप्ताह पहिले भइया साइत के पइसा मुरुलिया के देके तोहरा किहां भेजले रहस.बाकिर उ इहां ना आके दोसर चंद्रिका के इहां चल गइल...’’\n‘‘ आरे ना आइल त हम का करीं.. ’’ बीचे में बात काट के चंद्रिका बोल पड़ले.\nजायेदीं ए भुअरा के बाबू, जब बाबू साहेब आपन गलती मानत बानी त ..’’\n‘‘ जब दु आदमी बोलत होखे त बीच में तीसर के घुस के चुदुरबुदुर ना करे के चाहीं भुअरा के माई,हम बाबू साहेब से झगड़ा नइखीं करत. आपना नेग चार खातिर लड़त बानी. अब तुहीं बताव भुअरा के मास्टर बनावे खातिर रहमान मुखियाइन कातना रुपिया मांगत बाड़ी ?’’\n‘‘ एक लाख रुपिया . ’’ तपाक से भुअरा बोलल.\n‘‘ ठीक टाइम से रुपिया दियाई तबे भुअरा मास्टर बनी. ना दियाई त ना बनी. ओही तरी बाबू साहेब टाइम बिता के अइल बानी त हम का करीं. ’’ चंद्रिका आपन पूरा बात कह देहलेन.\n‘‘ चंद्रिका भाई, हमरा पर भरोसा करीं आ हमरो पूरा बात त कम से कम सुन त लिहीं. ’’\n‘‘ ह मालिक, कहीं आपन पूरा बात. ’’ अपनापन जतावत रिझनी बोलल.\n‘‘ आरे हां, उहे त बतावे जा रहीं, हमरा चचेरा भाई राजन के ससुरार सिकटियां बाजार में बाटे. उनकरों सार के नाम चंद्रिका हटे. मुरलिया बिना सुझ बुझ के साइत के पइसा उनका घर में दे आइल. ’’\nअतना सुनते भुअरा आ ओकर माई जोर जोर से हंसे लागलें.\n‘‘फेरू का भइल बाबू साहेब़ ?’’\n‘‘आरे भाई भइल का, दुनू परिवारन में महाभारत शुरू हो गइल. ’’ अतना बोल के हम गाछ के निकल सोर पर गोर लटका के बइठ गइनी, काहे के खड़ा भइल भइल गोर दुखा गइल रहे.\n‘‘आगे का भइल मालिक!’’ उत्सुकतावश रिझनी हमरा से पूछ बइठल.\n‘‘ आरे भाई हम बानी कि चंद्रिका भाई बोलत बानी आ रउरा सभे बाबू साहेब आ मालिक बोलत बानी. ई का तमाशा होता!हमनी के त इंसान हईस, एहमें छोट बड़ के अंतर काहे. रउरा सबे आपन हीन बावना के तेयागी आ उमर के लिहाज से बबुआ, भाई जी, भइया, चाचा, दादा बोले के कोशिश करीं. काल्ह भअर बबुआ मास्टर बनिहें. बाकिर बंशागत संस्कार के धीरे धीरे बदले के पड़ी. अचार,विचार आ बेवहारे से आदमी देवता बनेला. ओकर सब लोग पूजा करेला. ’’ हम एके सांस में जवन जवन मन में आइल बक गइनी. बाकिर उहां बटोराइल जन समूह कवनों तरह के आपने विगोध भा सुझाव ना दे पावल. देर त खामोशी छवले रहे. जइसे हमरा बात पर लोग मन ही मन मंथन करत होखो. आखिर में हम ही खामोशी के तुड़नी.\n‘‘अरे रिझनी बहन हम मुरलिया के बारे में का बतावत रही,तानी इयाद करी..’’\n‘‘ बाबू साहेब..ना ..ना भइया.रउरा बतइनीह कि मुरलिया चचेरा भाई के सार के घरे डाला के साइत के पइसा दे आइल.’’उ थोड़का सा घबरा के बोलल.\n‘‘ हां इयाद आइल, जब चंद्रिका जी आपना घर पहुंचले त उनकर मेहरारू सुनैना 21 गो रुपिया उनका हाथ में धरावत कहली कि अब हमनी के डोम हो गइनीस का कि सारन से डाला बनावे के साइत के पइसा आइल बाटे.’’\n‘‘ अरे तोहार दिमाग खराब हो गइल बा का? कि आवते आवते नटी पर चढ़ गइलू. जीजा जी पर असन इलजाम लगावत बारू, हम अबही मोटर साइकिल उठा के सारन जात बानी आ एह बात के पता लगावत बानी !’’\nअतना कहत चंद्रिका जी आपन मोटर साइकिल के कीक दबवलें आ फटफट करत सारन के तरफ निकल पड़े.\nजब सारन पहुंचले त संयोग से घर में उनकरा बहिन आरती के अलावा केहूं ना रहे. उ आपन खीस ओकरे पर उतलें,\n‘‘ का रे अरतिया तोरा बिआह के बाद से हमनी के जात बदल गइल बा का कि इहां से मुरलिया डाला बनावे के साइत लेके गइल रल.’’\nआरे भइया, काहे अगिया बैताल भइल बाड़,गुस्सा थूक द आ नास्ता पानी कर. हम लावत बानी..’’\n‘‘जबले जीजा से एह बात के फैसला ना हो जाई,हम तोरा घर के पानी तक ना छुअब. इज्जत के सवाल बाटे पता सारन वाला लोग अपना के का सोचेला’’\n‘‘ अरे भइया, तोहार जीजा हमनी के डोम बना दिहले बानी, अब हमहूं एह घर में एक छन भी ना रहब, तोहरे साथे हमहूं चल चलेब..’’\nभाई बहिन में नोक झोक होते रहे तले कतही से घूमत घूमत मुरलिया उहां चहुंप गइल आ चंद्रिका मामा के देख के गोर छू के पान लगलस.आ बोल पड़ल,\n‘‘मामा हमरा से गलती हो गइल बाटे, माफ कर दी.’’\n‘‘ कावना बात के माफी मांगत बाड़ मुरली?’’ चंद्रिका जी मुरलिया के मायूस चेहरा देखके नरम पड़ गइले.\n‘‘ मामा, जब हमरा साइत के पइसा मिलल त ओह टाइम हम एफएम रेडियो पर लोक गीत सुनत रही. चंद्रिका जी के माने हम सिकटियां समझनी आ साइत के पइसा मामी के दे अइनी.हमरा ना मालूम रहे कि डाला बनावे वाला पउनी के नाम भी चंद्रिका हटे. ’’\nगिला सिसकवा भुला के चंद्रिका जी ओकरा के अंकवारी में बांध लेले आ बोल पड़ले कि ते ना अतीस मुरली त पता ना आज सार बहनोई में महाभारत जा के कहवा रुकित.\nएह बात पर चंद्रिका डोम, उनुकर मेहरारू रिझनी आ बेटा भुअरा हो हो करके हंसे लागल लोग.


खबर भोजपुरी में (अतवार,2नवंबर 2014) – टटका खबर\nवन्यजीव उत्पादन के जरावत पर्यावरन मंत्री प्रकाश जावेड़कर\nपीएम बनला का बाद दुसरका बेर अतवार का दिने नरेन्द्र मोदी जनता से अपना ‘मन के बात’ बतवलन. कहलन कि लोग अपना प्रधान सेवक पर भरोसा राखे, करिया धन के एक एक पाई वापिस ले अइहें. स्वच्छ भारत अभियान में आम जनता के जुड़े के स्वागत करत कहलन कि एह मिशन के लाभ गरीबन ले चहुँपी. अगिला महीना नशा पर बतियावे के वादा कइलन आ कहलन कि लोग चाहे त उनुका के चिट्ठी लिख के आपन बात कह सकेला.\nअतवार का दिने कटक में भइल पहिलका एकदिना में भारत श्रीलंका के 169 रन से हरा के श्रृंखला में बढ़त ले लिहलसि.\nदुनिया भर में मशहूर सोनपुर मेला के औपचारिक शुरुआत5नवंबर के होखे वाला बा. कातिक पूर्णिमा पर सारण जिला के हरिहर क्षेत्र सोनपुर में आ बलिया में ददरी मेला लागल करेला. दुनु मेला में लाखों लोग चहुँपेला आ देश भर से पशु व्यापारी आवेंले.\nमुस्लिम बहुल राज्य जम्मू कश्मीर में तजिया के जुलूस निकाले पर रोक लगा दिहल गइल बा. एह मौका पर शिया आ सुन्नी लोग के आपस में लड़ पड़े के अनेसा हमेशा बनल रहेला.\nअपना दामाद राबर्ट वाड्रा के एगो पत्रकार से कइल गलत व्यवहार का बाद सासु सोनिया गाँधी उनुका घरे चहुँपली. सासु दामाद में का बात भइल से पता ना चलल. ई वारदात दिन भर मीडिया के सुर्खी बनल रहल आ कांग्रेस के परेशानी भइल कि मामिला कइसे दबावल जाव.\nअतवार का दिने वाराणसी के रामनगर में सुंदरीपुल पर मोटरसाइकिल से आइल एगो प्रेमी जोड़ा गंगा में छलांग लगा के जान दे दिहलसि. पुलिस मोटरसाइकिल आ सुसाइड नोट ले के जांच-पड़ताल में जुटल बिया.\nभारत के विदेश मंत्री सुषमा स्वराज अपना मारीशस यात्रा में मारीशस के भरोस दिहली कि दोहरा कराधान पर अइसन कवनो कदम ना उठाई भारत जवना से मॉरीशस के कवनो तरह के नुकसान होखो.\nपाकिस्तान में वाघा बॉर्डर का लगे एगो फिदाइन विस्फोट से 45 लोग के जान चल गइल आ छह दर्जन लोग घवाहिल हो गइले. एह वारदात का बाद भारत अपना सीमा पर चौकसी बढ़ा दिहलसि.\nफुटबाल के इंडियन सुपर लीग में मुंबई में आपना मैदान में खेलत मुंबई एफसी एक गोल से केरला ब्लास्टर्स के हरा दिहलसि. केरला टीम कवनो गोल ना कर पवलसि.\nमहाराष्ट् सरकार के मंत्रियन का बीच विभाग बाँट दिहले मुख्य मंत्री देवेन्द्र फडणवीस बाकिर गृह विभाग समेत अनेके विभाग अपने लगे राख लिहले. शिवसेना से अबही ले समझौता फाइनल नइखे भइल.\nदिल्ली के जवाहरलाल नेहरू स्टेडियम में अतवार का दिने राष्ट्रीय एथलेटिक्स के शुरुआत भइल. पहिला दिने 20 किमी पैदल चाल में दिल्ली पुलिस के सपना आ उत्तराखंड के मनीष महिला आ पुरुष वर्ग में चैंपियन बनले. महिला वर्ग के गोला फेंक में रेलवे के मनप्रीत कौर आ5किलोमीटर दौड़ में ओपी जैशा चैंपियन बनली.\nभाजपा के बोलतुआ आ ‘मुस्लिम चेहरा’ शाहनवाज हुसैन के मोदी के दलाल कहत जान से मार देबे के धमकी वाला फोन दुबई से मिलल. शाहनवाज एह मामिला के जानकारी पुलिस के दे दिहले बाड़न.\nगोरखपुर के राजघाट इलाका के रेती चौराहा का लगे श्रीराधा माधव टेक्सटाइल के गोदाम आ दुकान में आजु अतवार का भोर में बड़हन आग लाग गइल आ वायुसेना के दू गो दमकल समेत एक दर्जन दमकल लाग के छह घंटा में आग पर काबू पवले.\nआजमगढ़ में आधार कार्ड बनावे खातिर नाजायज धन उगाही के सरकार गंभीरता से लिहले बिया आ एह काम में लागल लोग का खिलाफ उचित कार्रवाई करे के बात कहलन आजमगढ़ के जिलाधिकारी.\nमंगल का दिने अमेरिका में होखे जात चुनाव में भारतीय मूल के तीस लोग आपन किस्मत आजमावत बा. एह चुनाव के परिणाम से अगिला राष्ट्रपति चुनाव के दशा दिशा के संकेत मिले के बात कहल जा ता.


अंजन टी.वी. पर रिंकु घोष खोलीहें ‘‘धनिया का थाना’’ – Anjoria\nअंजन टी.वी. पर रिंकु घोष खोलीहें ‘‘धनिया का थाना’’\nभोजपुरी के समहर मनोरंजक चैनल अंजन टी. वी. पर एगो नया धारावाहिक ‘‘धनिया का थाना’’ मकर संक्रांति १४ जनवरी से शुरू होखे वाला बा. हँसी मजाक से भरल ई मनोरंजक धारावाहिक कानून व्यवस्था के सच उजागर करी.\nदेखावल जाई कइसे सगरी ओर गुनाह के बोल-बाला बा आ लोग एह चलते अपना के असुरक्षित मानत बाड़ें. प्रशासनो एह गुनहगारन के कानून के हथकड़ी पहिनावल चाहेले बाकिर कानून के कुछ नुमाइंदा एकरा के अपंग बना दिहले बाड़न जवना चलते अपराधियन के सजा मिलल मुश्किल हो गइल बा.\nधनिया के ‘‘थाना भोजपुरिया’’ के दरोगा अवतार सिंह हउवें. एह थाना में घुसखोरी आ अपराधियन के बोल-बाला बा. अवतार एह थाना के अपना साथियन संग मौज-मस्ती के अड्डा बना दिहले बा. जब एगो जांबाज इंस्पेक्टर धनिया एह थाना में आवत बिया त एह थाना के नाम ‘‘धनिया का थाना’’ रख देत बिया आ एहिजा अब ओकरे कानून चले लागत बा बाकि कानून क दायरा का भितरे. अवतार सिंह के दारू पी के हँगामा कइला पर ओकर डिमोशन कर दिहल जात बा आ चार्ज धनिया के मिल जात बा.\nफेर कइसे धनिया एह थाना में अपना तरीका से केस सलटावत बिया देखत देखत हँसला से पेटबथी हो जाई. रोज एगो नया केस, नया लोग, नया तरीका आ लोग के इंसाफो मिल जात बा. समाज के बुराईओ सोझा आवत बा आ एहसे निबटे के नसीहतो.\nधनिया के टाईटल रोल में बाड़ी भोजपुरी सिनेमा के स्टार अदाकारा रिंकू घोष.\n‘‘धनिया के थाना’’ अंजन टी. वी. पर 14 जनवरी से हर सोमार से बियफे ले रात9बजे से देखावल जाई.\nआपसे में भिड गइलें विराज भट्ट आ अजय दीक्षित